open-index/open-wikipedia-markdown huggingface dataset:
അഗാ ഖാൻ കൊട്ടാരം

മഹാരാഷ്ട്രയിലെ പൂനെയിൽ സഥിതിചെയ്യുന്ന ചരിത്രപ്രാധാന്യമുള്ള ഒരു  കൊട്ടാരമാണ് **അഗാ ഖാൻ കൊട്ടാരം**. മുസ്ലീം ലീഗ് സ്ഥാപക പ്രസിഡണ്ടും നിസാരി ഇസ്മായിലി ഇമാമും ആയിരുന്ന ആഗാ ഖാൻ III (സർ സുൽത്താൻ മുഹമ്മദ് ഷാ) 1892 ൽ പണികഴിപ്പിച്ച ഈ കൊട്ടാരം ഇന്ത്യൻ സ്വാതന്ത്ര്യസമര ചരിത്രവുമായി അഭേദ്യമായി ബന്ധപ്പെട്ടുകിടക്കുന്ന ഒരു ചരിത്ര സ്മാരകം കൂടിയാണ്. സ്വാതന്ത്ര്യസമര കാലത്ത് മഹാത്മാ ഗാന്ധി, കസ്തൂർബാ ഗാന്ധി, സരോജിനി നായിഡു, ഗാന്ധിയുടെ പ്രൈവറ്റ് സിക്രട്ടറി ആയിരുന്ന മഹാദേവ് ദേശായ് തുടങ്ങിയവരെ തടവിൽ പാർപ്പിച്ചിരുന്നത് അഗാ ഖാൻ കൊട്ടാരത്തിലായിരിന്നു. മാത്രമല്ല, കസ്തൂർബാ ഗാന്ധിയും മഹാദേവ് ദേശായിയും അന്ത്യശ്വാസം വലിച്ചതും ഇതേ കൊട്ടാരത്തിൽ വച്ചുതന്നെയാണ്. ഇരുവരുടെ അന്ത്യവിശ്രമസ്ഥലവും മഹാത്മ ഗാന്ധിയുടെ ചിതാഭസ്മവും ഈ കൊട്ടാരത്തിനുള്ളിൽ സ്ഥിതിചെയ്യുന്നുണ്ട്. 2003 ൽ  ആർക്കിയോളജിക്കൽ സർവേ ഓഫ് ഇന്ത്യ ഈ കൊട്ടാരത്തെ ദേശീയ പ്രാധാന്യമുള്ള സ്മാരകമായി പ്രഖ്യാപിച്ചു.
## ചരിത്രപ്രാധാന്യം
ക്വിറ്റ് ഇന്ത്യ പ്രസ്ഥാനവുമായി ബന്ധപ്പെട്ട് 1942 ആഗസ്ത് 9 മുതൽ 1944 മെയ് 6 വരെയാണ് ഗാന്ധിയെയും പത്നി കസ്തൂർബയെയും ഗാന്ധിയുടെ സിക്രട്ടറി മഹാദേവ ദേശായിയെയും ബ്രിട്ടീഷുകാർ ഈ കൊട്ടാരത്തിൽ തടവിൽ പാർപ്പിച്ചിരുന്നത്. ജയിൽവാസമാരംഭിച്ച് ഏതാനും ദിവസങ്ങൾക്കുള്ളിൽ ഹൃദയാഘാതം വന്ന് മഹാദേവ ദേശായ് 1942 ആഗസ്ത് 15 ന് അന്തരിച്ചു.   അസുഖബാധിതയായ കസ്തൂർബ 1944 ഫിബ്രുവരി 22 നാണ് അന്തരിക്കുന്നത്. 
ഗാന്ധിയോടും ഗാന്ധിയൻ ആശയങ്ങളോടുമുള്ള ബഹുമാനാർത്ഥം ആഗാ ഖാൻ IV കൊട്ടാരം 1969 ൽ ഭാരത സർക്കാരിന് കാമാറി.

## ചിത്രശാല

File:Aga Khan Palace, Puna.jpg|A scanned image of Aga Khan Palace before India's independence.
File:Aga Khan Palace Isometric View.jpg|thumb|143x143px|Aga Khan Palace as viewed from the left rear side
File:AgaKhan Palace.jpg|Distance view of the palace.
File:Gandhis ashes.jpg|Gandhi's ashes at the palace.
File:Agah_khan_palace-front_view.JPG|Front View of Aga Khan Palace
File:Agah_khan_palace_-side_view.JPG|Side View of Aga Khan Palace
File:Aga_Khan_Palace_Pune_Preeti-Parashar_05.JPG|Aga Khan Palace Full View
File:Milestone of Gandhi's Life, at Aga Khan Palace, Pune, India.jpg|Milestones related to Mahatma Gandhi at Aga Khan Palace
File:Aga khan palace pune-plaque.jpg|Information Plaque at Aga Khan Palace
File:Aga Khan Palace side view.jpg|Aga Khan Palace Side View


## ഇതും കാണുക
*കസ്തൂർബാ ഗാന്ധി
*മഹാദേവ് ദേശായ്
*ക്വിറ്റ് ഇന്ത്യ പ്രസ്ഥാനം
## അവലംബങ്ങൾ

വർഗ്ഗം:ഇന്ത്യയിലെ ചരിത്രസ്മാരകങ്ങൾ
വർഗ്ഗം:മഹാരാഷ്ട്രയിലെ കെട്ടിടങ്ങളും നിർമ്മിതികളും
ഗാന്ധി തൊപ്പി

[വലത്ത്‌|ലഘുചിത്രം|[ജവഹർലാൽ നെഹ്രുവിന്റെ ജീവിതം 1929–1955 കാലഘട്ടത്തിൽ ഗാന്ധി തൊപ്പി ധരിച്ച ചിത്രങ്ങൾ.]]
വെളുത്ത നിറത്തിലുള്ള ഖാദിയിൽ നിർമ്മിച്ചിരിക്കുന്ന മുൻഭാഗത്തേക്കും പുറകിലേക്കും നീണ്ടതായ തൊപ്പിയാണ് **ഗാന്ധി തൊപ്പി**. ഇന്ത്യൻ സ്വാതന്ത്ര്യ സമരകാലത്ത് ഇത് ഉപയോഗിച്ചു തുടങ്ങിയത്. ഇത് ആദ്യമായി ഉപയോഗപ്പെടുത്തിയ മഹാത്മാ ഗാന്ധിയുടെ പേരിലാണ് ഇതറിയപ്പെടുന്നത്.&nbsp; സ്വാതന്ത്ര്യ പ്രവർത്തകർ സാധാരണയായി ഉപയോഗിച്ചിരുന്ന ഈ തൊപ്പി സ്വാതന്ത്ര്യന്തരം&nbsp; രാഷ്ട്രീയ പ്രവർത്തകരും മറ്റും&nbsp; പ്രതീകാത്മകമായ ധരിക്കുന്നത് സാധാരണമാണ്.
## ഉല്പത്തി

1918-1921 കാലഘട്ടത്തിലെ ആദ്യത്തെ നിസ്സഹകരണ പ്രസ്ഥാനത്തിനിടയിലാണ് ഇന്ത്യയിൽ ഗാന്ധി തൊപ്പി പ്രത്യക്ഷപ്പെട്ടു തുടങ്ങുന്നത്. ഗാന്ധിജി ഈ തൊപ്പിയ്ക്ക് പ്രചാരം നൽകിയതോടെ ഇത് കോൺഗ്രസ്സ് പ്രവർത്തകരുടെ സാധാരണ വേഷങ്ങളുടെ ഭാഗമായി ഇതു മാറി. അതോടെ 1921 ൽ ബ്രിട്ടീഷ് സർക്കാർ ഗാന്ധി തൊപ്പി ഉപയോഗിക്കുന്നത് നിരോധിച്ചു.
1920-21 കാലഘട്ടത്തിൽ ഒന്ന് രണ്ട് വർഷക്കാലം മാത്രമേ ഗാന്ധി ഈ തൊപ്പി ധരിച്ചിരുന്നുള്ളു.

## അവലംബങ്ങൾ

## പുറത്തേക്കുള്ള കണ്ണികൾ

* GANDHI CAP FROM NEWSPAPER - HINDI - ARVIND GUPTA, Jun 3, 2011
* Gandhi cap out of fashion,  Mar 27, 2004 
* गांधी टोपी का अब तक का सफर.. Samaylive
* Indian headdresses

വർഗ്ഗം:ഇന്ത്യൻ വസ്ത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:മഹാത്മാ ഗാന്ധി
അജിത് സിംഗ് (വിവക്ഷകൾ)

# അജിത് സിംഗ് - രാഷ്ട്രീയപ്രവർത്തകൻ
# സർദാർ അജിത് സിങ് - ഇന്ത്യൻ സ്വാതന്ത്യസമരസേനാനി, വിപ്ലവകാരി
# അജിത്‌ പാൽ സിംഗ് - മുൻ ഇന്ത്യൻ ഹോക്കി താരം
ഹിന്ദുസ്ഥാൻ സിന്ദാബാദ്

ഇന്ത്യയിൽ ദേശസ്നേഹം സംബന്ധിച്ച പരാമർശങ്ങളുമായി ബന്ധപ്പെട്ട പ്രഭാഷണങ്ങളിലും ആശയവിനിമയങ്ങളിലും സാധാരണയായി ഉപയോഗിക്കപ്പെടുന്ന ഹിന്ദുസ്ഥാനി വാക്യമാണ് **ഹിന്ദുസ്ഥാൻ സിന്ദാബാദ്** (ഹിന്ദി: हिन्दुस्तान ज़िन्दाबाद, ). വാഗ അതിർത്തിയിലെ ദിനവും വൈകീട്ട് ഇരുഗേറ്റുകളും തുറന്ന് പതാക ഇറക്കുന്ന വെളകളിൽ ഉച്ചഭാഷിണിയിലൂടെ ഈ വാക്യങ്ങൾ പുറത്തുവരുന്നു. ഈ വാക്യത്തിന്റെ വിവർത്തനം *ഇന്ത്യ ജയിക്കട്ടെ* എന്നാണ്. ഇത് ഒരു ദേശീയ മുദ്രാവാക്യമാണ്. കൊളോണിയൽ കാലഘട്ടത്തിൽ റാഡിക്കൽ കർഷക പ്രസ്ഥാനങ്ങൾ പോലുള്ള ദേശീയ പ്രതിഷേധങ്ങളിൽ ഇത് ഉപയോഗിച്ചിരുന്നു. ഇതുപോലെയുള്ള മറ്റു മുദ്രാവാക്യങ്ങൾ ആണ് ജയ് ഹിന്ദ്, ഇന്ത്യ സിന്ദാബാദ് എന്നീ മുദ്രാവാക്യങ്ങൾ. അത്തരം മുദ്രാവാക്യങ്ങൾ ക്രിക്കറ്റ് മത്സരങ്ങൾ പോലെയുള്ള കായിക മത്സരങ്ങളിൽ ഇന്ത്യൻ ടീമിന് ഉത്തേജനം നൽകുവാൻ സാധാരണമായി ഉപയോഗിക്കുന്നു.

## വിജ്ഞാനശാസ്ത്രം
ഹിന്ദുസ്ഥാൻ എന്ന പദം 1947 മുതൽ പൊതുവിൽ റിപ്പബ്ലിക്ക് ഓഫ് ഇന്ത്യയെ സൂചിപ്പിക്കുവാൻ ഉപയോഗിക്കുന്നു. അത് ഇൻഡസ് നദിയുടെ സംസ്കൃത നാമമായ സിന്ധു. ഇത് പുരാതന പേർഷ്യൻ പദം *ഹിന്ദുയിൽ* നിന്ന് ഉരുത്തിരിഞ്ഞതായി കരുതപ്പെടുന്നു. ഇത് ഇൻഡസ് നദിയുടെ സംസ്കൃത നാമമായ സിന്ധുവിൽ നിന്നാണ് ഉത്ഭവിച്ചത്. പുരാതന പേർഷ്യൻ ഇൻഡസ് ആളുകൾ എന്ന് പരാമർശിക്കുന്നത് സിന്ധു നദിയുടെ അപ്പുറത്ത് താമസിക്കുന്ന ജനങ്ങലെ ആണ്. ഹിന്ദുസ്ഥാൻ എന്നതിലെ *സ്റ്റാൻ* ("സ്ഥലം" എന്നർഥമുള്ള അവെസ്താൻ വാക്ക്) എന്ന സഫിക്സ്കൂടെ ചേർന്നുള്ള വാക്കാണ്.

## ഇതും കാണുക
* ജയ് ഹിന്ദ്
* ഇങ്ക്വിലാബ് സിന്ദാബാദ്

## അവലംബം

വർഗ്ഗം:ഹിന്ദി വാക്കുകളും പ്രയോഗങ്ങളും
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഉറുദു വാക്കുകളും ശൈലികളും
ചെമ്പൻ പോക്കർ

മലബാറിൽ ടിപ്പുവിന്റെ പടയോട്ടകാലത്ത് ബ്രിട്ടീഷുകാർക്കെതിരെ പോരാടിയ മൂന്നു മാപ്പിള നാട്ടുപ്രമാണിമാരിൽ ഒരാളായിരുന്നു **ചെമ്പൻ പോക്കർ മൂപ്പൻ**. മലബാറിലെ കേസുകൾ തീർപ്പാക്കുന്നതിനും നികുതി പിരിവ് നടത്തുന്നതിനുമായി ബ്രിട്ടീഷുകാർ ചുമതലപ്പെടുത്തിയ ദരോഗ സമിതികളിലൊന്നിന്റെ തലവനായിരുന്നു അദ്ദേഹം. പഴശ്ശിരാജാവിനു രഹസ്യ സഹായങ്ങൾ ചെയ്തുകൊടുത്തതിന്റെ പേരിൽ ദരോഗകളെ പിരിച്ചുവിടാൻ ബ്രിട്ടീഷുകാർ തീരുമാനിച്ചു. അവർ ദരോഗ തലവന്മാരെ അഴിമതിക്കാരായി മുദ്രകുത്തുകയും നാടുകടത്തുകയും ചെയ്തു. ഭയന്നുപോയ ചില ദരോഗമാർ ബ്രിട്ടീഷുകാരോടു കൂറു പ്രഖ്യാപിച്ചു. എന്നാൽ ചെമ്പൻ പോക്കർ, അത്തൻ കുരിക്കൾ, ഉണ്ണിമൂത്ത മൂപ്പൻ എന്നിവർ ബ്രിട്ടീഷുകാർക്കെതിരെ ധീരമായി പോരാടി. 

നാട്ടുപ്രമാണിമാരുടെ സഹായത്തോടെ മാപ്പിള നേതാക്കൻമാരെ കൊന്നൊടുക്കിയ ബ്രിട്ടീഷുകാർ ചെമ്പൻ പോക്കറെ പിടികൂടി പാലക്കാട് ജയിലിലടച്ചു. അവിടെ നിന്ന് ജയിൽ ചാടിയ ചെമ്പൻ പോക്കർ റവന്യൂ വണ്ടികൾ കൊള്ളയടിക്കുകയും അങ്ങനെ ലഭിച്ച പണം മുഴുവൻ ഉണ്ണിമൂത്ത മൂപ്പൻ മുഖേന പഴശ്ശിപ്പടയ്ക്കു കൈമാറുകയും ചെയ്തു. 1802-ൽ ഉണ്ണി മൂത്ത മൂപ്പൻ കൊല്ലപ്പെട്ടതോടെ ചെമ്പൻ പോക്കർ വീണ്ടും ബ്രിട്ടീഷുകാരുടെ പിടിയിലായി. അതിനുശേഷം അദ്ദേഹത്തിന് എന്തു സഭവിച്ചു എന്നതിനു കൃത്യമായ രേഖകളില്ല. കൊന്നുവെന്നും ജയിലിലടച്ചെന്നും കഥകളുണ്ട്. പോക്കറുടെ കുടുംബാംഗങ്ങളെ ഇന്ത്യയുടെ വിവിധ ഭാഗങ്ങളിലേക്കു നാടുകടത്തി. തിരൂരങ്ങാടിയിൽ നിന്നും അൽപ്പം അകലെയുള്ള മൂന്നിയൂർ ജുമാ മസ്ജിദിനു സമീപം സ്ഥിതിചെയ്യുന്ന ശവകുടീരം ചെമ്പൻ പോക്കറുടേതായിരിക്കാം എന്ന് ചില ഗവേഷകർ അഭിപ്രായപ്പെടുന്നു. എന്നാൽ ഇക്കാര്യം വ്യക്തമാക്കുന്ന രേഖകളോ തെളിവുകളോ ലഭ്യമല്ല. ചെമ്പൻ പോക്കറെ ഇന്നും പഴമക്കാർ 'പോക്കർ ഉപ്പൂപ്പ', 'പോക്കർ മൂപ്പൻ' എന്നൊക്കെ വിളിക്കാറുണ്ട്.

## അവലംബം

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:മലബാർ
ശ്രീ മണക്കുളങ്ങര ഭഗവതി ക്ഷേത്രം

കൊയിലാണ്ടിയിൽ ഏകദേശം 3 കി മി കിഴക്കു ഭാഗത്തായി **മണക്കുളങ്ങര ദേവി ക്ഷേത്രം** സ്ഥിതി ചെയ്യുന്നു. സാമൂതിരിമാരുടെ കാലത്തു തന്നെ ക്ഷേത്രത്തിനു പ്രാധാന്യം ലഭിച്ചിരുന്നു. ചെമ്പക്കോട്ട് പണിക്കർമാരായിരുന്നു മണക്കുളങ്ങര ക്ഷേത്രത്തിന്റയും കുറുവങ്ങാട് ശിവക്ഷേത്രത്തിന്റെയും അധികാരികൾ. സാമൂതിരിയുടെ പിൻബലം ചെമ്പക്കോട്ട് പണിക്കർക്ക് ഉണ്ടായിരുന്നതിന് തെളിവായി സാമൂതിരി നൽകിയ ചെങ്കോൽ ഇന്നും ക്ഷേത്രത്തിലുണ്ട് .

## പദോൽപ്പത്തി
മണൽ നിറഞ്ഞ കുളമുള്ള പ്രദേശം എന്നതു കൊണ്ടാകാം മണൽ കുളങ്ങര എന്ന പേര് സിദ്ധിച്ചത്. ഒരു വിശാലമായ പാടത്തിന്റെ മധ്യഭാഗത്താണ് ക്ഷേത്രം. ഒരു കാലത്ത് ഈ ഭാഗത്തുകൂടി പുഴ ഒഴുകിയിരുന്നതായി തെളിവുകൾ ഉണ്ട് .

## ഐതിഹ്യം

ഭഗവതി ക്ഷേത്രത്തോട് അനുബന്ധിച്ച് പരദേവതാ ക്ഷേത്രമുണ്ട് . ഒരിക്കൽ ബാലൂശ്ശേരി കോട്ടയിൽ നിന്ന് പരദേവത തുരുത്തിയിൽ തറവാട് പടിപ്പുരയിൽ എത്തിയെന്നും തുടർന്ന് പരദേവതാ ചൈതന്യം ഇപ്പോൾ ഈ ക്ഷേത്രത്തിൽ കാണുന്ന ആൽത്തറയിൽ കിരാത രൂപത്തിൽ ഇരുന്നന്നും പിന്നിട് പരദേവതാ സങ്കൽപത്തിൽ ക്ഷേത്രം പണിഞ്ഞന്നും  വിശ്വസിക്കപെടുന്നു. 

## ഉത്സവം
മണക്കുളങ്ങര ഉത്സവം നടക്കുന്നത് മകരം 30 കുംഭം 1 എന്നി ദിവസങ്ങളിലാണ്. പണ്ട് കാലത്ത് കൊടിയേറിയ ഉത്സവമായിരുന്നു നടന്നിരുന്നത്. മണക്കുളങ്ങരഉത്സവത്തെ ഉച്ചാൽ ഉത്സവം എന്നാണ് പറയുന്നത് .സൂര്യൻ തന്റെ പ്രതാപത്തിന്റെ ഉച്ചത്തിൽ നിൽക്കുന്ന രാശിയാണ് ഉച്ചാൽ. ഉച്ചാൽ ദിവസത്തിന് മൂന്നു ദിവസം മുമ്പ് വീടുകളിൽ നനച്ചു വരക്കൽ എന്നൊരു ചടങ്ങുണ്ട്. നാലാം ദിവസം വീടുകളിൽ ശീപോതിവെക്കൽ ചടങ്ങുണ്ട് (ശ്രീ ഭഗവതി ).

ഈ അടുത്ത കാലം വരെ ഉൽസവത്തിന് കോമരമുണ്ടായിരുന്നു. രാവുണ്ണി കുറുപ്പും ,വട്ടാം കണ്ടി കുഞ്ഞിരാമൻ നായരുമായിരുന്നു ദേവി സന്നിധിയിലെ കോമരങ്ങൾ. 

മണക്കുളങ്ങരെയെ സംബന്ധിച്ചിടത്തോളം ജാതി വ്യവസ്ഥ അത്ര കർശനമായിരുന്നില്ല ഇതിനു തെളിവാണ് ചെറിയ വിളക്ക് ദിവസം ഉൽസവത്തിന് നടക്കുന്ന തണ്ടാൻ മാരുടെ താലപ്പൊലി. പാളയും പൂക്കുലയും താലപ്പൊലിയേന്തി ക്ഷേത്ര മുറ്റത്തെ അരിക്കിണറിൽ ചൊരിയുന്നു. ഉച്ചാൽ ദിവസം കുറവങ്ങാട് ശിവക്ഷേത്രത്തിൽ നിന്ന് വൈകിട്ട് തുടങ്ങുന്ന ആനയോട് കൂടിയ താലപ്പൊലി എഴുന്നള്ളത്ത് ഉണ്ട്.
സ്വരാജ് പാർട്ടി

കോൺഗ്രസ്-ഖിലാഫത്ത് എന്ന നിലയിൽ **സ്വരാജ് പാർട്ടി** രൂപീകരിക്കപ്പെട്ടു. 1923 ജനുവരിയിൽ 1922 ഡിസംബറിൽ ദേശീയ കോൺഗ്രസ്സിന്റെ ഗയ വാർഷിക സമ്മേളനത്തിനു ശേഷം ഇന്ത്യയിൽ രൂപീകരിക്കപ്പെട്ട ഒരു രാഷ്ട്രീയ പാർട്ടിയായിരുന്നു ഇത് . ബ്രിട്ടീഷ് രാജിൽ നിന്നും ഇന്ത്യൻ ജനതയ്ക്ക് കൂടുതൽ സ്വയം ഭരണവും രാഷ്ട്രീയ സ്വാതന്ത്ര്യവും ആവശ്യമായിരുന്നു. ഇത് സ്വരാജ് എന്ന സങ്കല്പം പ്രചോദിപ്പിക്കപ്പെട്ടിരുന്നു.  ഹിന്ദിലും മറ്റ് പല ഭാഷകളിലും സ്വരാജിന് "സ്വാതന്ത്ര്യം" അല്ലെങ്കിൽ "സ്വയം ഭരണം" എന്നാണ് അർഥം. രണ്ട് പ്രമുഖ നേതാക്കൾ പ്രസിഡന്റ് ആയ ചിത്തരഞ്ജൻ ദാസ് , സെക്രട്ടറിയായ മോട്ടിലാൽ നെഹ്രു എന്നിവരായിരുന്നു.

ഒരു വിദേശ സർക്കാരിനെ തടഞ്ഞുനിർത്തുന്നതിന് നിയമസഭാ കൗൺസിലിലേക്ക് പ്രവേശിക്കുന്നതിനുള്ള മത്സരത്തിനെക്കുറിച്ച് ദാസ് , നെഹ്രു എന്നിവർ ചിന്തിച്ചു. സ്വരാജ് പാർട്ടിയിലെ പല സ്ഥാനാർത്ഥികളും സെൻട്രൽ ലെജിസ്ലേറ്റീവ് അസംബ്ലിയിലേക്കും 1923 ലെ ലോക് സഭാ പ്രമേയത്തിന്റെ പ്രവിശ്യാ നിയമസഭയിലേക്കും തിരഞ്ഞെടുക്കപ്പെട്ടു. ഈ നിയമനിർമ്മാണങ്ങളിൽ അനധികൃത സർക്കാർ നയങ്ങളെ അവർ ശക്തമായി എതിർത്തു.  

ഇൻഡ്യക്ക് പൂർണ ഉത്തരവാദിത്തമുള്ള സർക്കാരിന്റെ സ്ഥാപനം, ഇന്ത്യക്കാരുടെ പ്രശ്നങ്ങൾ പരിഹരിക്കുന്നതിന് ഒരു മൗണ്ടൻ ടേബിൾ കോൺഫറൻസ് സംഘടിപ്പിക്കുക, ചില രാഷ്ട്രീയ തടവുകാരെ മോചിപ്പിക്കുക എന്നിവ കേന്ദ്ര നിയമസഭയിലെ പ്രമേയമായിരുന്നു

ബംഗാൾ കരാറിന്റെ ഫലമായി 1923 -ൽ ബംഗാൾ ലെജിസ്ലേറ്റീവ് കൗൺസിലിലേക്ക് നടന്ന തെരഞ്ഞെടുപ്പിൽ ഏറ്റവും കൂടുതൽ സീറ്റുകൾ സ്വരാജ് പാർട്ടി നേടി. സി.ആർ. ദാസിന്റെ മരണശേഷം പാർട്ടി പിളർന്നു.

## ചൗരി ചൗര
## കൗൺസിൽ എൻട്രി
## പ്രോ-ചെയ്ഞ്ചേഴ്സും നോ-ഷനറും, സൈമൺ കമ്മീഷൻ
## മദ്രാസ് പ്രവിശ്യയായ സ്വരാജ്രിയ പാർട്ടി

### മദ്രാസ് പ്രൊവിൻഷ്യൽ സ്വരാജ് പാർട്ടി പാർട്ടിയുടെ പ്രകടനം

## ഇതും കാണുക
*സൌജന്യ പ്രസ്സ് ഓഫ് ഇന്ത്യ
* ഇന്ത്യൻ ദേശീയത
* കെ.എം. മുന്ഷി

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യയിലെ നിഷ്ക്രിയമായ രാഷ്ട്രീയകക്ഷികൾ
സൂററ്റ് പിളർപ്പ്

1885-ൽ രൂപീകരിക്കപ്പെട്ട ഇന്ത്യൻ നാഷണൽ കോൺഗ്രസ് (*ഐ.എൻ.സി*), 1907-ൽ ഗുജറാത്തിലെ സൂററ്റിൽ നടന്ന സമ്മേളനത്തിൽ വച്ച് തീവ്രവാദികളെന്നും മിതവാദികളെന്നും രണ്ടായി പിരിയുകയുണ്ടായി. ഈ സംഭവം **സൂററ്റ് പിളർപ്പ്** എന്നറിയപ്പെടുന്നു. 1885 മുതൽ 1905 വരെയുള്ള കാലയളവ് മിതവാദികളുടെ കാലയളവായി അറിയപ്പെട്ടിരുന്നു. ഇക്കാലയളവിൽ ഇന്ത്യൻ നാഷണൽ കോൺഗ്രസിലെ മുഖ്യമായ സ്ഥാനങ്ങൾ വഹിച്ചിരുന്നതും മിതവാദികളായിരുന്നു.  ഈ വിഭാഗം, ഇന്ത്യക്കാരുടെ ആവശ്യങ്ങൾ അറിയിക്കുന്നതിനായി പരാതികൾ, മീറ്റിങ്ങുകൾ, നിവേദനങ്ങൾ, ലഘുലേഖകൾ എന്നിവ പ്രയോജനപ്പെടുത്തുകയുണ്ടായി. 1892-ൽ ഇന്ത്യൻ കൗൺസിൽ നിയമ പ്രകാരം ലെജിസ്ലേറ്റീവ് കൗൺസിൽ വിപുലീകരിച്ചതൊഴിച്ചാൽ മിതവാദികൾക്ക് അവരുടെ പ്രധാനപ്പെട്ട ലക്ഷ്യങ്ങളൊന്നും നേടാൻ സാധിച്ചില്ല. ഇത് ഇന്ത്യൻ നാഷണൽ കോൺഗ്രസിൽ അഭിപ്രായഭിന്നതകൾ സൃഷ്ടിച്ചു. 1907-ൽ ഇന്ത്യൻ നാഷണൽ കോൺഗ്രസിന്റെ സമ്മേളനം പൂനെയിൽ വച്ച് നടത്താനായിരുന്നു തീരുമാനിച്ചിരുന്നത്. ലാലാ ലജ്‌പത് റായ്, ബാല ഗംഗാധര തിലക് എന്നിവരിലൊരാൾ പ്രസിഡന്റായി തിരഞ്ഞെടുക്കപ്പെടണമെന്നുള്ളതായിരുന്നു തീവ്രവാദികളുടെ ആവശ്യം. എന്നാൽ റാഷ് ബിഹാരി ഘോഷ് പ്രസിഡന്റാകണമെന്ന് മിതവാദികളും ആവശ്യപ്പെട്ടു. പൂനെയിൽ വച്ച് കോൺഗ്രസ് സമ്മേളനം നടത്തിയാൽ ബാലഗംഗാധര തിലക് പ്രസിഡന്റായി തിരഞ്ഞെടുക്കപ്പെടുമെന്ന് കരുതിക്കൊണ്ട് ഗോപാല കൃഷ്ണ ഗോഖലെ, സമ്മേളനസ്ഥലം പൂനെയിൽനിന്നും സൂററ്റിലേക്ക് മാറ്റി. ബംഗാൾ വിഭജനത്തിനുശേഷമാണ് ഇന്ത്യൻ നാഷണൽ കോൺഗ്രസിൽ തീവ്രവാദികൾ കൂടുതൽ ശക്തിപ്പെട്ടത്. 
 
എന്നാൽ സൂററ്റിൽവച്ച് ബാലഗംഗാധര തിലക് പ്രസിഡന്റായി തിരഞ്ഞെടുക്കപ്പെട്ടില്ല. ഇതിനെത്തുടർന്ന് രാഷ് ബിഹാരി ഘോഷ് പ്രസിഡന്റാകുമെന്ന് പ്രഖ്യാപിച്ചു. ഈ സമ്മേളനത്തിൽ പണ്ഡിറ്റ് മദൻമോഹൻ മാളവ്യ, ബാലഗംഗാധര തിലകിന് സംസാരിക്കാൻ പോലും അവസരം നൽകിയില്ലെന്ന് പറഞ്ഞുകൊണ്ട് തീവ്രവാദികൾ പ്രതിഷേധിക്കാൻ തുടങ്ങി. തീവ്രവാദികൾ ചെരുപ്പുകളും മുട്ടകളും എറിയുകയും ഈ സമ്മേളനം റദ്ദാക്കണമെന്ന് ആവശ്യപ്പെടുകയും ചെയ്തു.

## പശ്ചാത്തലം
സർക്കാരുമായുള്ള ചെറിയ തോതിലുള്ള പ്രശ്നങ്ങൾക്ക് പരിഹാരം കാണുക എന്നതായിരുന്നു മിതവാദികൾ ലക്ഷ്യംവച്ചിരുന്നത്. എന്നാൽ അവകാശങ്ങൾ നേടിയെടുക്കുന്നതിനായി സമരങ്ങളും പ്രക്ഷോഭങ്ങളും ബഹിഷ്കരണങ്ങളും നടത്തണമെന്നായിരുന്നു തീവ്രവാദികൾ ആവശ്യപ്പെട്ടത്. ലോകമാന്യ ബാലഗംഗാധര തിലക് നേതൃത്വത്തിൽ ബ്രിട്ടീഷ് ഭരണത്തിനെതിരെയുള്ള കോൺഗ്രസിന്റെ മിതമായ നടത്തിനെതിരെ പ്രക്ഷോഭം ആരംഭിച്ചു. ഈ രണ്ട് വിഭാഗങ്ങൾ തമ്മിലുള്ള അകൽച്ച 1905-ൽ നടന്ന ബനാറസ് സമ്മേളനത്തിൽ രൂക്ഷമായി. തുടർന്ന് ബാലഗംഗാധര തിലകും  ങ്മ
റ്റ് തീവ്രവാദികളും ചേർന്ന് ഒരു പ്രത്യേക യോഗം വിളിച്ചുചേർക്കുകയും പുതിയ ഒരു രാഷ്ട്രീയ പാർട്ടിയ്ക്ക് രൂപം നൽകുകയും ചെയ്തു.  എങ്കിലും ഇവർ ഇന്ത്യൻ നാഷണൽ കോൺഗ്രസിനോടൊപ്പം ചേർന്ന് പ്രവർത്തിക്കാനാണ് തീരുമാനിച്ചത്. 1906-ലെ കൽക്കട്ട സമ്മേളനത്തിൽ വച്ച് ഇവർ തമ്മിലുള്ള സംഘർഷം വീണ്ടും വർധിച്ചു. 

1907-ലെ സൂററ്റ് സമ്മേളനത്തിൽ തീവ്രവാദികൾ, ലാലാ ലജ്‌പത് റായിയോ ബാലഗംഗാധര തിലകോ പ്രസിഡന്റ് സ്ഥാനാർത്ഥിയാകണമെന്നും മിതവാദികൾ, ഡോ. റാഷ് ബിഹാരി ഘോഷ് പ്രസിഡന്റ് സ്ഥാനാർത്ഥിയാകണമെന്നും ആവശ്യപ്പെട്ടു.  എന്നാൽ ലാലാ ലജ്‌പത് റായ് പിന്മാറുകയും റാഷ് ബിഹാരി ഘോഷ് പ്രസിഡന്റായി തിരഞ്ഞെടുക്കപ്പെടുകയും ചെയ്തു. തുടർന്ന്  [ബ്രിട്ടീഷ് ഇന്ത്യ|ബ്രിട്ടീഷ് സർക്കാർ]] ഉടൻതന്നെ തീവ്രവാദികൾക്കെതിരെ ആക്രമണങ്ങൾ നടത്തുകയും തീവ്രവാദ ദിനപത്രങ്ങൾ നിരോധിക്കുകയും ചെയ്തു. തീവ്രവാദികളുടെ നേതാവായിരുന്ന ബാലഗംഗാധര തിലകിനെ ആറു വർഷത്തെ തടവിനായി മണ്ഡാലയ് ജയിലിലേക്കയക്കുകയും ചെയ്തു. 

## ഇതും കാണുക
*ഇന്ത്യൻ നാഷണൽ കോൺഗ്രസ്
*സൂററ്റ്

## അവലംബം


വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:ഇന്ത്യൻ സ്വാതന്ത്ര്യസമരം
ലഖ്നൗ സന്ധി

1916 ഡിസംബറിൽ ഉത്തർപ്രദേശിലെ ലഖ്നൗവിൽ വച്ചു നടന്ന ഇന്ത്യൻ നാഷണൽ കോൺഗ്രസിന്റെ സമ്മേളനത്തിൽ  ഇന്ത്യൻ നാഷണൽ കോൺഗ്രസും ഓൾ-ഇന്ത്യാ മുസ്ലിം ലീഗും ഉടമ്പടി ഒപ്പിടുകയുണ്ടായി. ഇത് **ലഖ്നൗ സന്ധി** എന്നറിയപ്പെടുന്നു. ഈ സന്ധിയിലൂടെ രണ്ടു പാർട്ടികളും മത ന്യൂനപക്ഷങ്ങൾക്ക് അനുവദിച്ചിട്ടുള്ള നിയോജകമണ്ഡലങ്ങളിൽ പ്രാതിനിധ്യം നൽകാമെന്ന് സമ്മതിക്കുകയുണ്ടായി. കൂടാതെ മുസ്ലിം ലീഗിന്റെ നേതാക്കൾ ഇന്ത്യയ്ക്ക് സ്വയംഭരണം ആവശ്യപ്പെട്ടുകൊണ്ട് നടന്ന പ്രക്ഷോഭങ്ങളിൽ പങ്കെടുക്കാമെന്ന് സമ്മതിക്കുകയും ചെയ്തു. രാഷ്ട്രീയ നിരീക്ഷകർ ഇന്ത്യൻ രാഷ്ട്രീയത്തിലെ അധികാരം പങ്കുവയ്ക്കലായും ഈ സംഭവത്തെ വിലയിരുത്തിയിട്ടുണ്ട്. 

## പശ്ചാത്തലം
എക്സിക്യൂട്ടീവ് കൗൺസിലിലെ കുറഞ്ഞത് പകുതിയെങ്കിലും അംഗങ്ങളെയും ലെജിസ്ലേറ്റീവ് കൗൺസിലിലെ ഭൂരിഭാഗം അംഗങ്ങളെയും തിരഞ്ഞെടുപ്പിലൂടെ കണ്ടെത്തുമെന്ന് ഇന്ത്യക്കാരെ തൃപ്തിപ്പെടുത്തുന്നതിനായി ബ്രിട്ടീഷ് സർക്കാർ പ്രഖ്യാപിച്ചു. ഇന്ത്യൻ നാഷണൽ കോൺഗ്രസും ഓൾ - ഇന്ത്യാ മുസ്ലിം ലീഗും ഇതിനെ പിന്തുണയ്ക്കുകയാണുണ്ടായത്. തുടർന്ന് ഭാവിയിൽ ഇത്തരം പ്രവർത്തനങ്ങൾക്ക് രണ്ടു പാർട്ടികളും തമ്മിൽ സഹകരണം ആവശ്യമാണെന്ന് തിരിച്ചറിയുകയുണ്ടായി. 

## കോൺഗ്രസിന്റെ കരാറുകൾ
ഇംപീരിയൽ ലെജിസ്ലേറ്റീവ് കൗൺസിലിലേക്കും പ്രൊവിൻസിയൽ ലെജിസ്ലേറ്റീവ് കൗൺസിലിലേക്കുമുള്ള തിരഞ്ഞെടുപ്പുകളിൽ മുസ്ലിങ്ങൾക്ക് മത്സരക്കുന്നതിനായി പ്രത്യേകം മണ്ഡലങ്ങൾ വേർതിരിച്ചുനൽകാൻ കോൺഗ്രസ് സമ്മതിച്ചു. എന്നാൽ 1909 ലെ ഇന്ത്യൻ കൗൺസിൽ നിയമ പ്രകാരം മുസ്ലിങ്ങൾക്ക് ഈ അവകാശം ലഭിച്ചിരുന്നെങ്കിലും കോൺഗ്രസ് എതിർത്തിരുന്നു. കൂടാതെ കൗൺസിലിൽ മൂന്നിൽ ഒരു ഭാഗം സീറ്റുകൾ മുസ്ലിങ്ങൾക്ക് മത്സരിക്കാനായി നൽകാനും ലഖ്നൗ സന്ധിയിലൂടെ തീരുമാനമായി. ലഖ്നൗ സന്ധിയിലൂടെ കരാർ ഒപ്പിട്ടതോടെ ഇന്ത്യൻ നാഷണൽ കോൺഗ്രസിലെ തീവ്രവാദികളും മിതവാദികളും തമ്മിലുള്ള വിരോധത്തിന്റെ തീവ്രതയും കുറയുകയുണ്ടായി. ഇന്ത്യൻ നാഷണൽ കോൺഗ്രസിൽ വീണ്ടും ഒരുമിച്ച് പ്രവർത്തിക്കാമെന്ന് ലഖ്നൗ സമ്മേളനത്തിൽവച്ച് മിതവാദികളും തീവ്രവാദികളും തീരുമാനിക്കുകയും ചെയ്തു. 

## ബ്രിട്ടീഷ് സർക്കാരിനുമുന്നിൽ സമർപ്പിച്ച ആവശ്യങ്ങൾ
രണ്ടു പാർട്ടികളും ചില പൊതുവായ ആവശ്യങ്ങൾ ബ്രിട്ടീഷിനുമുന്നിൽ സമർപ്പിച്ചു. താഴെപ്പറയുന്ന ആവശ്യങ്ങൾ അവർ സമർപ്പിക്കുകയുണ്ടായി. 
* കൗൺസിലുകളിലെ തിരഞ്ഞെടുക്കപ്പെടുന്ന സീറ്റുകളുടെ എണ്ണം വർധിപ്പിക്കണം
* കൗൺസിലുകളിൽ വലിയ ഭൂരിപക്ഷത്തോടെയെടുക്കുന്ന തീരുമാനങ്ങൾ ബ്രിട്ടീഷ് സർക്കാരും അംഗീകരിക്കണം.
* പ്രൊവിൻസുകളിലെ ന്യൂനപക്ഷവിഭാഗക്കാർ സംരക്ഷിക്കപ്പെടണം. 
* എല്ലാ പ്രൊവിൻസുകൾക്കും സ്വയംഭരണം നൽകണം.
* ഭരണനിർവ്വഹണത്തെ നീതീന്യായ വിഭാഗത്തിൽനിന്നും വേർതിരിക്കണം. 

## പ്രാധാന്യം
ഹിന്ദു - മുസ്ലിം ഐക്യവുമായി ബന്ധപ്പെട്ട പ്രധാന സംഭവമായിരുന്നു ലഖ്നൗ സന്ധി. ഇന്ത്യൻ നാഷണൽ കോൺഗ്രസും മുസ്ലിം ലീഗും തമ്മിൽ വലിയ ബന്ധം സ്ഥാപിക്കാനും ഈ സന്ധി കാരണമായി. ലഖ്നൗ സന്ധിയ്ക്കു മുൻപുവരെ ഇരു പാർട്ടികളും വിരോധികളായിരുന്നുവെങ്കിലും സന്ധിയ്ക്കുശേഷം ഇതിനു മാറ്റം വരികയും ചെയ്തു. 

ലാലാ ലജ്‌പത് റായ്, ബാലഗംഗാധര തിലക്, ബിപിൻ ചന്ദ്ര പാൽ എന്നിവരടങ്ങുന്ന ലാൽ ബാൽ പാൽ ത്രയത്തിന്റെ നേതൃത്വത്തിലുള്ള തീവ്രവാദ വിഭാഗവും ഗോപാല കൃഷ്ണ ഗോഖലെയുടെ നേതൃത്വത്തിലുള്ള മിതവാദവും തമ്മിലുള്ള ബന്ധം സ്ഥാപിക്കുന്നതിനും ലഖ്നൗ സന്ധിയ്ക്ക് സാധിച്ചിരുന്നു. 

## അവലംബം

വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:ഇന്ത്യൻ സ്വാതന്ത്ര്യസമരം
എസ്. ശ്രീനിവാസ അയ്യങ്കാർ

**ശേഷാദ്രി ശ്രീനിവാസ് അയ്യങ്കർ** (തമിഴ്: சேஷாத்திரி ஸ்ரீநிவாச ஐயங்கார்) (11 സെപ്റ്റംബർ 1874 - 19 മെയ് 1941) അഥവാ **ശ്രീനിവാസ അയ്യങ്കർ** (സെപ്തംബർ 11, 1874 - 19 മേയ് 1941) ഇൻഡ്യൻ നാഷണൽ കോൺഗ്രസ്സിന്റെ സ്വാതന്ത്ര്യസമര സേനാനിയും രാഷ്ട്രീയ നേതാവുമായിരുന്നു. 1916 മുതൽ 1920 വരെ മദ്രാസ് പ്രസിഡൻസിയുടെ അഡ്വക്കേറ്റ് ജനറലായിരുന്നു അയ്യങ്കർ . 1912 മുതൽ 1920 വരെ മദ്രാസ് പ്രസിഡൻസിയിലെ നിയമ അംഗവും  1916 മുതൽ 1920 വരെ ബാർ കൗൺസിൽ അംഗവുമായിരുന്നു. 1923 മുതൽ 1930 വരെ സ്വരാജ് പാർട്ടി പ്രസിഡന്റുമായിരുന്നു. ശ്രീനിവാസ അയ്യങ്കാർ പ്രശസ്ത വക്കീലും ആദ്യ ഇൻഡ്യൻ അഡ്വക്കേറ്റ് ജനറൽ ഓഫ് മദ്രാസ് സർ വെംബൗകം ഭശ്യാം അയ്യങ്കറിന്റെ മരുമകനുമായിരുന്നു. അയ്യങ്കർ പിന്തുടരുന്നവർ അദ്ദേഹത്തെ *ലയൺ ഓഫ് ദ സൗത്ത്* എന്നു വിളിച്ചു.

മദ്രാസ് പ്രസിഡൻസിയിലെ രാമനാഥപുരം ജില്ലയിലാണ് ശ്രീനിവാസ് അയ്യങ്കാർ ജനിച്ചത്. 1916- ൽ മദ്രാസ് ഹൈക്കോടതിയിൽ വക്കീലായി നിയമിതനായി. 1916 -ൽ അഡ്വക്കറ്റ് ജനറലായി സേവനമനുഷ്ഠിച്ചു. ഗവർണർ എക്സിക്യൂട്ടീവ് കൗൺസിലിലെ നിയമ അംഗമായി നാമനിർദ്ദേശം ചെയ്യപ്പെട്ടു. ഗവർണറുടെ എക്സിക്യൂട്ടീവ് കൗൺസിലിൽ ഇദ്ദേഹത്തിന്റെ അഭിഭാഷക ജനറൽ പദവി രാജിവച്ചു. 1920 -ൽ ജാലിയൻവാലാബാഗ് കൂട്ടക്കൊലയ്ക്കെതിരെ പ്രതിഷേധിച്ച് ഇന്ത്യൻ നാഷണൽ കോൺഗ്രസിൽ ചേർന്നു. നിസ്സഹകരണ പ്രസ്ഥാനത്തിൽ അദ്ദേഹം പങ്കെടുത്തു. 1923-ൽ മോത്തിലാൽ നെഹ്രു , ചിത്തരഞ്ജൻ ദാസ് എന്നീ നേതാക്കളോടൊപ്പം അദ്ദേഹം മഹാത്മാഗാന്ധിയുമായി നടത്തിയ അഭിപ്രായ വ്യത്യാസം മൂലം ഇടപെട്ടു . പിന്നാക്ക വിഭാഗം പിന്നീട് സ്വരാജ് പാർട്ടി രൂപീകരിച്ചു. 1926-ലെ തെരഞ്ഞെടുപ്പിൽ ഭൂരിപക്ഷം നേടിയെങ്കിലും തമിഴ്നാട്ടിൽ കോൺഗ്രസ് സംസ്ഥാന കമ്മിറ്റി പ്രസിഡന്റും പിന്നീട് മദ്രാസ് പ്രവിശ്യാ സ്വരാജ് പാർട്ടി പാർട്ടിയും പ്രസിഡന്റായി പ്രവർത്തിച്ചു. പിൽക്കാല ജീവിതത്തിൽ ഇൻഡിപെൻഡൻസ് ഓഫ് ഇൻഡ്യൻ ലീഗ് അദ്ദേഹം സ്ഥാപിച്ചു. സൈമൺ കമ്മീഷനെതിരെ പ്രതിഷേധം സംഘടിപ്പിച്ചു. ഡൊമീനിയൻ പദവി ലക്ഷ്യമിട്ട മറ്റ് കോൺഗ്രസ് നേതാക്കളുമായി അഭിപ്രായ വ്യത്യാസങ്ങൾ കാരണം രാഷ്ട്രീയത്തിൽ നിന്ന് വിരമിച്ചു. 1938 -ൽ അദ്ദേഹം രാഷ്ട്രീയത്തിലേക്ക് മടങ്ങിയെത്തി. 1941 മേയ് 19-ന് മദ്രാസിൽ അയ്യങ്കർ തന്റെ വീട്ടിൽ മരിച്ചു.

മദ്രാസ് ബാർ അഡ്വക്കേറ്റ് ജനറലായി ചുമതലപ്പെടുത്തുന്ന ഏറ്റവും പ്രായം കുറഞ്ഞ വക്കീലായിരുന്നു ശ്രീനിവാസ അയ്യങ്കാർ. കൂടാതെ യു.മുത്തുരാമലിംഗം തേവർ , സത്യമൂർത്തി എന്നിവർ ചേർന്ന് സ്വാതന്ത്ര്യസമര സേനാനികളുടെയും ഉപദേശകനായിരുന്നു . 1954 മുതൽ 1962 വരെ തമിഴ്നാട് കോൺഗ്രസ് കമ്മിറ്റി പ്രസിഡന്റുമാരായിരുന്ന ഇദ്ദേഹം മദ്രാസിലെ മുഖ്യമന്ത്രിയായിരുന്ന കെ. കാമരാജ് അദ്ദേഹത്തിന്റെ ഏറ്റവും മികച്ച കണ്ടെത്തലാണ്. 1939- ൽ ശ്രീനിവാസ അയ്യങ്കാരുടെ "മെയ്നെസ് ഹിന്ദു നിയമങ്ങൾ" എന്ന പുസ്തകം വളരെ പ്രശസ്തിയാർജ്ജിച്ചതും ആണ്.

## ആദ്യകാലം
ശ്രീനിവാസ അയ്യങ്കാർ 1874 സെപ്തംബർ 11 ന് രാമനാഥപുരം ജില്ലയിലെ പ്രമുഖ ഭൂവുടമയായ ശേഷാദ്രി അയ്യങ്കാർക്ക് ജനിച്ചു.  മദ്രാസ്പ്രസിഡൻസിയിലെ യാഥാസ്ഥിതിക വൈഷ്ണവ ബ്രാഹ്മണരായിരുന്നു അദ്ദേഹത്തിന്റെ മാതാപിതാക്കൾ. ശ്രീനിവാസ അയ്യങ്കാർ മധുരയിലെ വിദ്യാഭ്യാസത്തിനുശേഷം മദ്രാസിലെ പ്രസിഡൻസി കോളേജിൽ നിന്ന് ബിരുദം നേടി. അദ്ദേഹത്തിന്റെ പ്രാഥമിക വിദ്യാഭ്യാസം തമിഴ് ഭാഷയിലായിരുന്നു. 

## നിയമപരമായ ജീവിതം
## രാഷ്ട്രീയ പ്രവർത്തനങ്ങൾ
## ഇന്ത്യൻ സ്വാതന്ത്ര്യസമരം

## മദ്രാസ് പ്രവിശ്യയായ സ്വരാജ്രിയ പാർട്ടി
## നെഹ്രു റിപ്പോർട്ട്
## പിന്നീടുള്ള ജീവിതം
## മരണം
## കുടുംബം
## പൈതൃകം
## വിമർശനം
## കൃതികൾ
## അവലംബങ്ങൾ
* 

## ജീവചരിത്രങ്ങൾ
* 
* 

വർഗ്ഗം:1941-ൽ മരിച്ചവർ
വർഗ്ഗം:1874-ൽ ജനിച്ചവർ
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ഫ്രിട്ടില്ലേറിയ മെലിയാഗ്രീസ്

ലില്ലി കുടുംബത്തിൽ കണ്ടുവരുന്ന പൂച്ചെടികളുടെ ഒരു യൂറേഷ്യൻ ഇനമാണ് **ഫ്രിട്ടില്ലേറിയ മെലിയാഗ്രീസ്** **സ്നേക്ക്സ് ഹെഡ് ഫ്രിട്ടില്ലറി,*** *'സ്നേക്ക്സ് ഹെഡ്,**' (ഒറിജിനൽ ഇംഗ്ലീഷ് നാമം) **ചെസ് ഫ്ളവർ,**' **ഫ്രോഗ്-കപ്,**' **ഗ്വിനിയ-ഹെൻ ഫ്ളവർ,**' **ലെപെർ ലില്ലി്‍,**' (കാരണം അതിന്റെ ആകൃതി ഒരിക്കൽ കുഷ്ഠരോഗികൾ വഹിച്ച മണിയോട് സാമ്യമുള്ളതാണ്), **ലാസറസ് ബെൽ,**' **ചെക്വാർഡ് ലില്ലി്‍,**' **ചെക്വാർഡ് ഡാഫോഡിൽ,**' **ഡ്രൂപിംഗ് തൂലിപ്,**' വടക്കൻ യൂറോപ്പിൽ, വെറും **ഫ്രിട്ടില്ലറി്,** എന്നിവ പൊതു നാമങ്ങളാണ്.
## ചിത്രശാല

File:Fritillaria meleagris 002.JPG|Fritillaria meleagris at the Botanical garden KIT, Karlsruhe, Germany
Image:Fritillaria meleagris0.jpg|A chequered flower
File:Snakeshead fritillary at Magdalen College.jpg|At Magdalen College, Oxford
Image:Fritillaria_meleagris_audubon.jpg|At Audubon's marsh, West France
Image:SnakesheadFritillarySandemar0.JPG|In Sandemar beach meadows, west of Dalarö, Sweden
File:Fritillaria meleagris 8288a.jpg|Ripe fruit


## അവലംബം

## ബാഹ്യ ലിങ്കുകൾ

*Kew plant profile: ''Fritillaria meleagris'' (snake's head fritillary) 
*''Fritillaria meleagris'' - Schachbrettblume

വർഗ്ഗം:യൂറോപ്പിലെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:സപുഷ്പികൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ലിലിയേസീ
ഗജേന്ദർ സിങ് ബിഷ്ത്

2008 മുംബൈ ഭീകരാക്രമണത്തിൽ മരണപ്പെട്ട എൻ.എസ്.ജി കമാൻഡോ ആയിരുന്നു** ഗജേന്ദർ സിങ് ബിഷ്ത്** (1972 ജൂലൈ 1 - 2008 നവംബർ 28). 2009 ജനുവരി 26 ന് ഇന്ത്യയുടെ രാഷ്ട്രപതി അദ്ദേഹത്തിൻെറ ധീരതയ്ക്കുള്ള ബഹുമതിയായി അശോക് ചക്ര അവാർഡ് നൽകി ആദരിച്ചു.

## ബാല്യം
ഉത്തരാഖണ്ഡിലെ ഗണേശ്പുർ സ്വദേശിയായ ഗജേന്ദർ സിങ്, നയാ ഗാവിലെ ജനാത ഇന്റർ കോളേജിൽ പഠിച്ചു. സ്കൂളിൽ പഠിച്ചിരുന്ന കാലത്ത് എല്ലാ പരിപാടികളിലും പങ്കെടുത്തിട്ടുള്ള ഒരു അച്ചടക്കമുള്ള വിദ്യാർത്ഥിയെന്ന നിലയിൽ ഗജേന്ദർ സിങ്ങിനെ കർ ഓർമിക്കുന്നു. ബോക്സിങിൽ അദ്ദേഹത്തിന് പ്രത്യേക താത്പര്യമുണ്ടായിരുന്നു.

## ഓപ്പറേഷൻ ബ്ലാക്ക് ടൊർണാഡോ
ദേശീയ സുരക്ഷാ ഗാർഡിലെ 51 സ്പെഷ്യൽ ആക്ഷൻ ഗ്രൂപ്പിലെ അംഗമായിരുന്നു ഗജേന്ദർ. 2008-ൽ ഭീകരവാദികൾ മുംബൈ ആക്രമിച്ചപ്പോൾ ബന്ദികളാക്കിയവരെ രക്ഷിക്കാൻ നിയോഗിച്ച ദേശീയ സുരക്ഷാസേനയിൽ നരിമാൻ ഹൗസിന്റെ മേൽക്കൂരയിൽ അതിവേഗത്തിൽ കയറിയ സേനയുടെ സംഘത്തിലെ അംഗമായിരുന്നു ഗജേന്ദർ. തീവ്രവാദികൾ നിലയുറപ്പിച്ച താജ് ഹോട്ടലിലേക്ക് കമാൻഡോകൾ നടത്തിയ പ്രത്യാക്രമണം ഓപ്പറേഷൻ ബ്ലാക്ക് ടൊർണാഡോ എന്നായിരുന്നു അറിയപ്പെട്ടത്.

## മരണം
ഓപ്പറേഷൻ ബ്ലാക്ക് ടൊർണാഡോയുടെ സമയത്ത് നരിമാൻ ഹൌസ് സുരക്ഷിതമാകുമ്പോൾ തീവ്രവാദികൾ ജൂത കേന്ദ്രത്തെ ആക്രമിച്ച സമയത്ത് ഗജേന്ദർ സിങിന് മുറിവേൽക്കുകയായിരുന്നു. മരണം സംഭവിച്ചത് ടിവി ചാനലുകൾ തൽസമയ പ്രവർത്തനം പ്രക്ഷേപണം ചെയ്‌ത് ഭീകകർക് മുന്നറിയിപ്പ് നൽകിയതാണ് കാരണം എന്ന് സൈന്യം പറയുന്നു.

## അശോകചക്ര അവാർഡ്
അശോക ചക്ര പുരസ്കാരത്തിനുള്ള ഔദ്യോഗിക രേഖയിൽ ഇങ്ങനെ പറയുന്നു:

## See also

* ഹേമന്ത് കർകരെ
* സന്ദീപ് ഉണ്ണിക്കൃഷ്ണൻ
* തുക്കാറാം ഓംബ്ലെ

## അവലംബം

വർഗ്ഗം:1972-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:അശോക് ചക്ര ലഭിച്ചവർ
രാം സിംഗ് താക്കുറി

ഇന്ത്യൻ ഗോർഖ സ്വാതന്ത്ര്യ സമര സേനാനിയും സംഗീതജ്ഞനും സംഗീത രചയിതായിരുന്നു ക്യാപ്റ്റൻ **രാം സിംഗ് താക്കുറി** ( നേപ്പാൾ : कप्तान राम सिहँ ठकुरी ഓഗസ്റ്റ് 15, 1914 - ഏപ്രിൽ 15, 2002). ഇന്ത്യൻ നാഷണൽ ആർമിയിൽ , കദം കദം ബഡായേ ജ, സുബ് സുഖുൻ ചെയിൻ ഉൾപ്പെടെ നിരവധി ദേശസ്നേഹത്തിന്റെ പല ഗാനങ്ങളും അദ്ദേഹം രചിച്ചു. 

പിന്നീട് ക്യാപ്റ്റൻ സിംഗ് ഉത്തർപ്രദേശിലെ പ്രവിശ്യാ ആംസ് കോൺസ്റ്റബുളറി (പി.എച്ച്) യിൽ ജോലി ചെയ്യുകയും കോൺസ്റ്റാബുലറി ബാൻഡ് സ്ഥാപിക്കുകയും ചെയ്തു.

 
## ആദ്യകാലം
1914 ഓഗസ്റ്റ് 15-ന് ധർമ്മശാലക്ക് സമീപമുള്ള ഖന്യായര ഗ്രാമത്തിലാണ് രാം സിംഗ് ജനിച്ചത്. ഒരു സൈനികന്റെ മകനെന്ന നിലയിൽ സൈന്യത്തിൽ ചേരാൻ സിംഗ് പ്രോത്സാഹിപ്പിക്കപ്പെട്ടു. 1922- ൽ സ്കൂൾ വിദ്യാഭ്യാസം പൂർത്തിയാക്കിയ ശേഷം ഒരു 1 ഗോർഖ റൈഫിൾസിൽ അംഗമായിരുന്നു . ചെറുപ്പത്തിൽ തന്നെ സംഗീതത്തിൽ താല്പര്യമുണ്ടായിരുന്നു. അദ്ദേഹത്തിന്റെ മുത്തച്ഛനായ ജംനി ചന്ദ്, ഉത്തരാഖണ്ഡിലെ കുമയോൺ ഹിൽസിലെ പിതോരാഗാർഹ് ജില്ലയിലുള്ള മുനാകോട്ട് ഗ്രാമത്തിൽ നിന്ന് 1890-ൽ കുടിയേറിയതാണ്.
## സേവനം ==ദേശീയ ഗാനമായ ജനഗണമനക്ക് സംഗീതം നൽകിയ  നൽകിയ വ്യക്തിയാണ് രാം സിംഗ് താക്കൂർ.

## ബ്രിട്ടീഷ് ഇന്ത്യൻ സൈന്യത്തിന്റെ
## ഇന്ത്യൻ നാഷണൽ ആർമി
## ഇന്ത്യയിലേക്ക്
## 1947-നു
 
## അവസാനവർഷങ്ങൾ
## പുരസ്കാരങ്ങൾ
തന്റെ നീണ്ട കരിയറിൽ, ക്യാപ്റ്റൻ രാം സിംഗിന് നിരവധി പുരസ്കാരങ്ങൾ ലഭിച്ചിട്ടുണ്ട്. ഇവ താഴെ പറയുന്നവയാണ്: 

*    ജോർജ് ആറാമൻ മെഡൽ , 1937
*    നേതാജി ഗോൾഡ് മെഡൽ ( ആസാദ് ഹിന്ദ് ), 1943
*    ഉത്തർപ്രദേശ് ഒന്നാം ഗവർണർ ഗോൾഡ് മെഡൽ, 1956
*    പ്രസിഡന്റ് പോലീസ് മെഡൽ, 1972
*    യുപി സംഗീത നാടക അക്കാദമി (യുപി മ്യൂസിക് ആൻഡ് ഡ്രാമ അക്കാദമി) അവാർഡ്, 1979
*    സിക്കിം ഗവൺമെന്റ് മിത്രേസൻ അവാർഡ്, 1993
*    1996 -ൽ പശ്ചിമബംഗാൾ സർക്കാറിന്റെ ആദ്യ ആസാദ് ഹിന്ദ് ഫൗജ് അവാർഡ് 
## ഇവയും കാണുക
*     കുമാവണി ജനങ്ങൾ 
## അവലംബം

വർഗ്ഗം:ഇന്ത്യൻ നാഷണൽ ആർമി അംഗങ്ങൾ
വർഗ്ഗം:1914-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ഇന്ത്യൻ നാഷണൽ ആർമി
ബത്തുകേഷ്വർ ദത്ത്

ഒരു ഇന്ത്യൻ ബംഗാളി വിപ്ലവകാരിയും സ്വാതന്ത്ര്യസമര സേനാനിയും ആയിരുന്നു **ബത്തുകേഷ്വർ ദത്ത്**  .1929 ഏപ്രിൽ 8-ന് ഡൽഹിയിലെ സെൻട്രൽ ലെജിസ്ലേറ്റീവ് അസംബ്ളിയിലേക്ക് ഭഗത് സിംഗ് മൊത്ത്&nbsp; ബോംബുകൾ എറിഞ്ഞ കാര്യത്തിലാണ് ഇദ്ദേഹം കൂടുതൽ പ്രശസ്തൻ .തുടർന്ന് ഇവർ അറസ്റ്റ് ചെയ്യപ്പെടുകയും ജീവപര്യന്തം തടവിലാക്കപ്പെടുകയും ചെയ്പ്പെട്ടു. തുടർന്ന് ഭാരതീയ രാഷ്ട്രീയ തടവുകാർക്കെതിരെയുള്ള ബ്രിട്ടീഷ് ഭരണകൂടത്തിനെതിരെ , ഇദ്ദേഹവും ഭഗത്സിങ്ങും ചരിത്രപ്രധാനമായ ഒരു നിരാഹാര സമരം ആരംഭിച്ചു, ഇത് അവസാനം ഇവർക്ക് ചില അവകാശങ്ങൾ ലഭിക്കാനും പിന്നീട് കാരണമായി.  ഇദ്ദേഹം ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷന്റെ അംഗം കൂടെയായിരുന്നു.
### അസ്സംബ്ലിയിൽ ബോംബ് എറിയുന്നു 1929

1928 - ൽ സർക്കാർ പബ്ലിക് സേഫ്റ്റി ബിൽ എന്ന പേരിൽ ഒരു നിയമഭേദഗതി നടപ്പിൽ വരുത്താൻ ശ്രമിച്ചു. പോലീസിന് സ്വതന്ത്ര അധികാരം നൽകുന്നതായിരുന്നു ഈ നിയമത്തിന്റെ കാതൽ. ഒന്നാം ലോക മഹായുദ്ധത്തിന്റെ ബാക്കിപത്രം എന്ന നിലയിലാണ് ഇത് അവതരിപ്പിക്കപ്പെട്ടത്. സ്വാതന്ത്ര്യസമരപ്രക്ഷോഭത്തെ അടിച്ചമർത്തുക എന്നതായിരുന്നു ഗൂഢലക്ഷ്യം. പക്ഷേ നിയമനിർമ്മാണ സഭയിൽ ഒരംഗത്തിന്റെ പിന്തുണക്കുറവു മൂലം പ്രമേയം വിജയിച്ചില്ല. എന്നിട്ടും പൊതുജനതാല്പര്യം സംരക്ഷിക്കാനെന്ന പേരിൽ നിയമം നടപ്പിലാക്കാൻ വൈസ്രോയി തീരുമാനിച്ചു. രോഷാകുലരായ ഭഗത് സിംഗും കൂട്ടരും നിയമം നടപ്പിലാക്കാൻ കൂടുന്ന സഭയിൽ ബോംബെറിയാൻ തീരുമാനിച്ചു. തന്റെ പാർട്ടിയിൽ അവതരിപ്പിച്ച ഈ ആശയം സംശയലേശമെന്യേ അംഗീകരിക്കപ്പെട്ടു. സുഖ്ദേവും‍‍‍‍‍, ബി.കെ.ദത്തും കൂടി സഭയിൽ ബോംബെറിയുക എന്നുള്ളതായിരുന്നു പദ്ധതി, ആ സമയത്ത് ഭഗത് സിംഗിന് റഷ്യയിലേക്ക് യാത്രചെയ്യേണ്ടതുണ്ടായിരുന്നു. എന്നാൽ പിന്നീട് പദ്ധതിയിൽ മാറ്റം വരുത്തുകയും ആ ജോലി ഭഗത് സിംഗും ബി.കെ.ദത്തും ഏറ്റെടുക്കുകയും ചെയ്തു. നിശ്ചയിച്ച ദിവസത്തിനു രണ്ട് ദിവസം മുമ്പ് തന്നെ ഇരുവരും അസ്സംബ്ലി ഹാൾ സന്ദർശിച്ചിരുന്നു. ഹാളിലുള്ള ആർക്കും തന്നെ അപകടം പറ്റാത്ത രീതിയിൽ ബോംബെറിയാൻ പറ്റിയ ഒരു സ്ഥലം കണ്ടു പിടിക്കാനായിരുന്നു ഇത്. 1929 ഏപ്രിൽ 8 - ന് ഭഗത് സിംഗും, ബി.കെ ദത്തും സഭയിൽ ബോംബെറിഞ്ഞു, അതിനുശേഷം ഇൻക്വിലാബ് സിന്ദാബാദ് (വിപ്ലവം നീണാൾ വാഴട്ടെ), സാമ്രാജ്യത്വം മൂർദ്ദാബാദ് എന്നീ മുദ്രാവാക്യങ്ങൾ ഉറക്കെ വിളിച്ചുകൊണ്ട് ബധിരർക്കു ചെവി തുറക്കാൻ ഒരു വൻ സ്ഫോടനം തന്നെ വേണമെന്ന് തുടങ്ങുന്ന ലഘുലേഖനം വിതരണം ചെയ്തു. അംഗങ്ങൾ ഇല്ലാത്ത സ്ഥലത്തേക്കാണ് അവർ ബോംബുകൾ എറിഞ്ഞത്, അതുകൊണ്ടു തന്നെ സ്ഫോടനത്തിൽ ആരും മരിക്കുകയോ പരിക്കേൽക്കുകയോ ഉണ്ടായില്ല. അവിടെ വച്ച് അവർ സ്വയം അറസ്റ്റ് വരിക്കുകയും ചെയ്തു. സംഭവദിവസം സന്ദർശകർക്കായുള്ള സ്ഥലത്താണ് ഇരുവരും കൃത്യത്തിനുമുമ്പായി ഇരുന്നിരുന്നത്. മോത്തിലാൽ നെഹ്രു, മുഹമ്മദാലി ജിന്ന‍‍, മദൻ മോഹൻ മാളവ്യ തുടങ്ങിയ പല പ്രമുഖരും അന്നേ ദിവസം അസ്സംബ്ലിയിൽ സന്ദർശകരായിരുന്നു. സംഭവത്തിനുശേഷം ഇരുവരും രക്ഷപ്പെടാനായി ശ്രമിച്ചിരുന്നില്ല. പകരം അവിടത്തനെ അക്ഷോഭ്യരായി നിലകൊണ്ട് ഉച്ചത്തിൽ മുദ്രാവാക്യങ്ങൾ മുഴക്കുകയായിരുന്നു. പുകപടലങ്ങൾ അടങ്ങിയപ്പോൾ കോടതിയിൽ സന്നിഹിതനായിരുന്ന പോലീസ് ഉദ്യോഗസ്ഥൻ സെർജന്റ് ടെറിക്കു മുമ്പാകെ ഇരുവരും കീഴടങ്ങി. ആദ്യത്തെ രണ്ടു ബോംബുകൾ ഭഗത് സിംഗും, മൂന്നാമതൊരെണ്ണം ദത്തും ആണ് എറിഞ്ഞതെന്ന് അന്നേ ദിവസം കോടതിയിലുണ്ടായിരുന്ന അഭിഭാഷകൻ കൂടിയായിരുന്ന അസിഫ് അലി സാക്ഷ്യപ്പെടുത്തുന്നു. ഇദ്ദേഹമാണ് പിന്നീട് ലാഹോർ ഗൂഢാലോചന കേസിൽ പ്രതിഭാഗത്തിനു വേണ്ടി ഹാജരായത്.

## അവലംബങ്ങൾ

വർഗ്ഗം:1910-ൽ ജനിച്ചവർ
വർഗ്ഗം:1965-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
എഴിപ്പുറം എച്ച്.എസ്.എസ്, പാരിപ്പള്ളി

കൊല്ലം ജില്ലയിലെ പാരിപ്പള്ളിക്കു സമീപം സ്ഥിതിചെയ്യുന്ന ഒരു വിദ്യാലയമാണ് **എഴിപ്പുറം എച്ച്.എസ്.എസ്**. 2.30 ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 2 കെട്ടിടങ്ങളിലായി 18 ക്ലാസ് മുറികളും ഹയർ സെക്കണ്ടറിക്ക് രണ്ട് കെട്ടിടങ്ങളിലായി 12 ക്ലാസ്മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്.നൂതന വിദ്യാഭ്യാസ സമ്പ്രദായത്തിന്റെ ഭാഗമായി പൊതു വിദ്യാഭ്യാസ സംരക്ഷണയ ജ്ഞം ലക്ഷ്യമിട്ടു കൊണ്ട് എല്ലാ ക്ലാസ്സ്മുറികളും ഹൈടെക്ക് ആക്കിയ ചാത്തന്നൂർ സബ് ജില്ലയിലെ ആദ്യ എയ്ഡഡ് വിദ്യാലയമാണ് എഴിപ്പുറം എച്ച്.എസ്.എസ്. ലീറ്റിൽ കൈറ്റ്സ്, എസ്.പി.സി, സ്കൗട്ട്&ഗൈഡ്, ജെ.ആർ.സി, എൻ.എസ്.എസ് എന്നീ യൂണിറ്റുകൾ സ്കൂളിൽ പ്രവർത്തിക്കുന്നു. രണ്ട് ഓഡിറ്റോറിയം, 10 ബസ്സുകൾ, അതിവിശാലമായ ഉച്ചഭക്ഷണ ഹാൾ, പുതിയതും നവീകരിച്ചതുമായ ടോയ്‌ലറ്റുകൾ, ശുദ്ധജല വിതരണ സംവിധാനത്തിനായി വാട്ടർ പ്യൂരിഫൈർ , "ഹോട്ട് വാട്ടർ" ഡിസ്ട്രിബൂഷൻ റൂം എന്നിവ ഉൾപ്പെടെ നിരവധി സംവിധാനങ്ങൾ സ്കൂളിനുണ്ട്.

വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
റോഷൻ സിംഗ്

ഒരു ഇന്ത്യൻ വിപ്ലവകാരിയാണ് **റോഷൻ സിംഗ്** (1892 ജനുവരി 22, ഷാജഹാൻപൂർ ജില്ല - 1927 ഡിസംബർ 19, അലഹബാദ്). 1921-22-ലെ നിസ്സഹകരണ പ്രസ്ഥാനകാലത്ത് ബറേലി വെടിവപ്പുകേസുമായി ബന്ധപ്പെട്ട് ജയിൽ ശിക്ഷ അനുഭവിച്ചിട്ടുണ്ട്. 1924-ൽ ബറേലി സെൻട്രൽ ജയിലിൽ നിന്നു മോചിതനായപ്പോൾ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷനിൽ ചേർന്നു പ്രവർത്തനം തുടങ്ങി. കകൊരി ഗൂഢാലോചനക്കേസിൽ പങ്കെടുത്തുവെന്ന് ആരോപിച്ചുകൊണ്ട് ബ്രിട്ടീഷ് ഭരണകൂടം ഇദ്ദേഹത്തെ വധശിക്ഷയ്ക്കു വിധേയനാക്കി.

## ജനനം
1892 ജനുവരി 22-ന് ഉത്തർ‌പ്രദേശിലെ ഷാജഹാൻപൂർ ജില്ലയിലുള്ള ഫത്തേഹ്ഗഞ്ചിനു സമീപം നബാഡ ഗ്രാമത്തിലാണ് റോഷൻ സിംഗിന്റെ ജനനം. ഠാക്കൂർ ജംഗി സിംഗിന്റെയും കൗസല്യാദേവിയുടെയും പുത്രനാണ്. ഇവരുടെ അഞ്ചു മക്കളിൽ ഏറ്റവും മുതിർന്ന കുട്ടിയായിരുന്നു റോഷൻ സിംഗ്. ഈ കുടുംബത്തിന് ആര്യസമാജവുമായി വളരെ അടുത്ത ബന്ധമുണ്ടായിരുന്നു.

## പ്രവർത്തനങ്ങൾ
ഗാന്ധിജിയുടെ നിസ്സഹകരണ പ്രസ്ഥാനത്തിൽ ചേർന്ന റോഷൻ സിംഗ് ഉത്തർ പ്രദേശിലെ ഷാജഹാൻപൂർ, ബറേലി എന്നീ ജില്ലകളിൽ പ്രസ്ഥാനത്തിന്റെ പ്രവർത്തനങ്ങൾക്കു നേതൃത്വം നൽകി. തുടർന്ന് ബറേലി വെടിവപ്പു കേസുമായി ബന്ധപ്പെട്ട് അറസ്റ്റിലാവുകയും ബറേലി സെൻട്രൽ ജയിലിൽ രണ്ടു വർഷത്തെ കഠിന തടവ് ശിക്ഷ ലഭിക്കുകയും ചെയ്തു. 

1922-ൽ ഗാന്ധിജി നിസ്സഹകരണ പ്രസ്ഥാനം പിൻവലിക്കുന്നതായി പ്രഖ്യാപിച്ചപ്പോൾ റോഷൻ സിംഗ്, രാജേന്ദ്രനാഥ് ലാഹിരി, രാംദുലാരേ ത്രിവേദി, സുരേഷ് ചന്ദ്ര അഠാചാര്യ എന്നിവർ ആര്യസമാജത്തിൽ ചേർന്നു. അക്കാലത്ത് രാം പ്രസാദ് ബിസ്മിലിന്റെ നേതൃത്വത്തിൽ ശക്തമായ വിപ്ലവപ്രവർത്തനങ്ങൾ നടക്കുന്നുണ്ടായിരുന്നു. കൊള്ളയിലൂടെയും കവർച്ചയിലൂടെയുമാണ് വിപ്ലവപ്രവർത്തനങ്ങൾക്കു പണം സ്വരൂപിച്ചിരുന്നത്. ഒരിക്കൽ ഒരു മോഷണ ശ്രമത്തിനിടെ റോഷൻ സിംഗിന്റെ തോക്കിലെ വെടിയേറ്റ് മോഹൻലാൽ പഹൽവാൻ എന്നൊരാൾ മരണമടഞ്ഞു. ഈ സംഭവമാണ് റോഷൻ സിംഗിന്റെ വധശിക്ഷയിലേക്കു നയിച്ചതെന്നു പറയാം.

## കകൊരി ട്രെയിൻ കൊള്ള

കകൊരി ട്രെയിൻ കൊള്ളയിൽ പങ്കെടുക്കാതിരുന്ന റോഷൻ സിംഗിനെ ബ്രിട്ടീഷുകാർ അതേ കുറ്റമാരോപിച്ച്  വധശിക്ഷയ്ക്കു വിധേയനാക്കി.

## അവലംബം

* Sharma Vidyarnav *Yug Ke Devta: Bismil Aur Ashfaq* 2004 Delhi Praveen Prakashan .

## പുറം കണ്ണികൾ
* Freedom fighters from Shahjahanpur

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:വധശിക്ഷയ്ക്ക് വിധേയരായ വിപ്ലവകാരികൾ
വർഗ്ഗം:1892-ൽ ജനിച്ചവർ
വർഗ്ഗം:ജനുവരി 22-ന് ജനിച്ചവർ
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1927-ൽ മരിച്ചവർ
വർഗ്ഗം:ഡിസംബർ 19-ന് മരിച്ചവർ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ആര്യസമാജം
റാംപ ലഹള (1922)

ബ്രിട്ടീഷ് ഇന്ത്യയിലെ മദ്രാസ് പ്രസിഡൻസിയിലുള്ള ഗോദാവരി ഏജൻസിയിൽ അല്ലുറി സീതാരാമ രാജുവിന്റെ നേതൃത്വത്തിൽ ആദിവാസി മുന്നേറ്റക്കാർ നടത്തിയ 1922 ലെ റാംപയിലെ കലാപമായിരുന്നു **1922-ലെ റാംപ് ലഹള**. 1922 ഓഗസ്റ്റ് മാസത്തിൽ ഇത് ആരംഭിച്ചു. 1924 മേയ് മാസത്തിൽ രാജുവിനെ പിടികൂടുകയും കൊല്ലപ്പെടുകയും ചെയ്തു.

ആന്ധ്രാപ്രദേശിലെ ഗോദാവരി ജില്ലകളുടെ കുന്നുകളിൽ സ്ഥിതി ചെയ്യുന്ന റാംപ ഭരണ പ്രദേശം 700 ചതുരശ്ര മൈൽ (1,800 ചതുരശ്രകിലോമീറ്റർ) ആണ് . ഇതിൽ ഏതാണ്ട് 28,000 ത്തോളം ആദിവാസികളാണുള്ളത്. ഓരോ വർഷവും കാട്ടു വനത്തിലെ ചില മേഖലകൾ കത്തിച്ച് കൃഷിസ്ഥലമായി മാറ്റി കൃഷിചെയ്യുന്നതിലൂടെ പ്രത്യേകിച്ച്, അവരുടെ ഭക്ഷ്യ ആവശ്യകതകളെ പാരമ്പര്യമായി പിന്തുണച്ചിട്ടുണ്ട്.  

മലേറിയ , ബ്ലാക് വാട്ടർ പനിയുടെ വ്യാപനം തടയുന്നതിലേയ്ക്കായി ശ്രദ്ധിക്കപ്പെട്ടിരുന്ന ഗോദാവരി ഏജൻസിയിലെ സ്ഥലത്തെ സാമ്പത്തിക പ്രയോഗം മെച്ചപ്പെടുത്താൻ ബ്രിട്ടീഷ് രാജ് അധികാരികൾ ശ്രമിച്ചിരുന്നു. ആദിവാസി ജനങ്ങളുടെ ആവശ്യങ്ങൾ കണക്കിലെടുക്കാതെ അധികൃതർ വനംവകുപ്പിന്റെ നിയന്ത്രണം ഏറ്റെടുക്കുമ്പോൾ പരമ്പരാഗത കൃഷിരീതികൾ തടസ്സപ്പെട്ടു. പ്രധാനമായും വാണിജ്യാവശ്യങ്ങൾക്കായി റെയിൽവേയും കപ്പലുകളും നിർമ്മിക്കുന്നതിനുവേണ്ടിയുള്ള വാണിജ്യ ആവശ്യങ്ങൾക്കായി. 1923 ലെ ജൂണിൽ കഴിഞ്ഞ ഒരു വർഷത്തെ സർക്കാർ മെമ്മോറാണ്ടം ഏജൻസി കമ്മീഷണറുടെ അഭിപ്രായത്തിൽ രേഖപ്പെടുത്തി. "ജംഗൽ ക്ലിയറൻസിനുമേൽ രാജ്യം കടുത്ത നിയന്ത്രണങ്ങൾക്ക് വിധേയമായി.  സംശയാസ്പദമായ മൂല്യമുള്ള വനങ്ങളുടെ പേരിൽ നടപ്പിലാക്കിയ നിയന്ത്രണങ്ങൾ ധാരാളം ജനസംഖ്യയും ഭക്ഷ്യധാന്യങ്ങളും നഷ്ടപ്പെടാനിടയാക്കി  ". 

ഭൂവുടമകളും വ്യാപാരികളും നിയമ വ്യവസ്ഥയ്ക്ക് അനുകൂലമായിട്ടുണ്ടെന്ന് ആദിവാസികൾക്ക് ദീർഘകാലം തോന്നിയിരുന്നു. ഇത് 1879 ലെ മുൻകാല റാംപ കലാപത്തിന് കാരണമായി. ഇപ്പോൾ അവർ രാജ് നിയമങ്ങൾ എതിർത്തു, അവരുടെ സാമ്പത്തിക നിലയെ തടസ്സപ്പെടുത്തിയുള്ള തുടർനടപടികളും അവർ എതിർത്തു. പ്രത്യേകിച്ചും, ആ പ്രദേശത്തെ ഒരു റോഡ് നിർമ്മാണത്തിൽ നിർബന്ധിത ജോലികൾക്കായി അവരെ ഉപയോഗപ്പെടുത്തുന്നതിനായി ശ്രമിക്കുന്ന കാരണത്താൽ അവർ എതിർത്തു. 

ആദിവാസി ജനങ്ങൾ സഹിഷ്ണുത നേടിയതും, കലാപത്തെക്കുറിച്ചുള്ള രാജ് അടിച്ചമർത്തലിനു തടസ്സമായതിനും കാരണം നിലനിന്നിരുന്ന രോഗങ്ങൾ ആയിരുന്നു. 1922 ഓഗസ്റ്റ് മാസത്തിൽ ഇത് ഗറില്ലാ യുദ്ധ രൂപമായി പൊട്ടിപ്പുറപ്പെട്ടു. 1924 മേയ് മാസത്തിൽ രാജുവിനെ പിടികൂടി വെടിവച്ചു കൊന്നുകൊണ്ട്  യുദ്ധം അവസാനിപ്പിച്ചു. 

## അവലംബം

## കൂടുതൽ വായനയ്ക്ക്
*

വർഗ്ഗം:ഇന്ത്യയിലെ ലഹളകൾ
അവൾ ഒരു ദേവാലയം

വി.പി. സാരഥി  കഥയും തിരക്കഥയും എഴുതി,കൊച്ചിൻ ഹനീഫ് , സംഭാഷണമെഴുതി  എ.ബി. രാജ്സംവിധാനം ചെയ്ത് 1975 ൽ പുറത്തിറങ്ങിയ മലയാളചലച്ചിത്രമാണ് **അവൾ ഒരു ദേവാലയം**. . ആർ എസ് ശ്രീനിവാസൻ നിർമ്മിച്ച ഈ ചിത്രത്തിൽ  പ്രേം നസീർ, ജയഭാരതി, ജയൻ, ഷീല എന്നിവർ പ്രധാന വേഷങ്ങൾ ചെയ്തു. ഭരണിക്കാവ് ശിവകുമാ വരികൾക്ക് എം.കെ. അർജുനൻ  സംഗീതസംവിധാനം നിർവഹിച്ചു.

## താരനിര

## പാട്ടരങ്ങ്
ഗാനങ്ങൾ :ഭരണിക്കാവ് ശിവകുമാർ 
ഈണം : എം.കെ. അർജുനൻ

		
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ‎
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊച്ചിൻ ഹനീഫ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ശിവകുമാർ - അർജ്ജുനൻ ഗാനങ്ങൾ
സിംല കോൺഫറൻസ്

1945-ൽ ബ്രിട്ടീഷ് ഇന്ത്യയുടെ വൈസ്രോയിയായ അർച്ചിബാൾഡ് വാവെലും പ്രധാന രാഷ്ട്രീയ നേതാക്കളും തമ്മിൽ സിംലയിൽ നടത്തിയ കൂടിക്കാഴ്ചയായിരുന്നു **സിംല സമ്മേളനം.** 

ഇന്ത്യയ്ക്ക് സ്വയംഭരണാവകാശം ലഭിക്കുന്നതിന് വാവൽ പദ്ധതിയുടെ അംഗീകാരത്തിന് വേണ്ടി യോഗം വിളിച്ചൂകൂട്ടുകയും അവിടെ ഇന്ത്യയുടെ സ്വയം ഭരണത്തിനുള്ള സാധ്യതക്ക് ഒരു കരാറിൽ എത്തുകയും രണ്ട് സമുദായങ്ങൾക്കും അവരുടെ ഭൂരിപക്ഷ പ്രദേശങ്ങളിൽ ഭൂരിപക്ഷ അധികാരങ്ങൾ കുറച്ചുകൊണ്ട് മുസ്ലിങ്ങൾക്ക് പ്രത്യേക പ്രാതിനിധ്യം നൽകുകയും ചെയ്തു. 

എന്നിരുന്നാലും, മുസ്ലീം പ്രതിനിധികളെ തിരഞ്ഞെടുക്കുന്ന വിഷയത്തിൽ ചർച്ച തുടരുകയും ഇന്ത്യൻ മുസ്ലീങ്ങളുടെ ഏക പ്രതിനിധി എന്ന നിലപാടിൽ ഉറച്ചുനിൽക്കാൻ ആഗ്രഹിക്കുന്ന അഖിലേന്ത്യാ മുസ്ലീം ലീഗിലെ, മുസ്ലിം പ്രതിനിധികൾക്ക് കൂടുതൽ പ്രാതിനിധ്യം നൽകുന്ന പദ്ധതിയെ പിന്തുണയ്ക്കാൻ ഇന്ത്യൻ നാഷണൽ കോൺഗ്രസ് വിസമ്മതിച്ചു.  ഇത് സമ്മേളനത്തെ തകർക്കുകയാണ് ചെയ്തത്. ഒരുപക്ഷേ, ഒരു ഏകീകൃത ഇന്ത്യക്ക് വേണ്ടിയുള്ള അവസാന അവസരം ആയിരുന്നു ഇത്. അടുത്ത വർഷം കാബിനറ്റ് മിഷന്റെ കീഴിൽ ഇന്ത്യൻ നാഷണൽ കോൺഗ്രസ് പദ്ധതി പുനരവതരിപ്പിക്കപ്പെട്ടപ്പോൾ ബ്രിട്ടീഷ് പദ്ധതിയിൽ ജിന്നയ്ക്ക് അംഗീകാരം ലഭിച്ചെങ്കിലും മുസ്ലീം ലീഗിന്റെ ആവശ്യങ്ങൾക്ക് ഇന്ത്യൻ നാഷണൽ കോൺഗ്രസിന് താല്പര്യം വളരെ കുറവായിരുന്നു. 

1945 ജൂൺ 14 ന് വൈസ്രോയിയും കമാൻഡർ ഇൻ ചീഫൊഴികെ മറ്റെല്ലാ അംഗങ്ങളും ഇന്ത്യക്കാരായിരിക്കുമെന്ന് ഒരു പുതിയ എക്സിക്യൂട്ടീവ് കൗൺസിൽ പ്രഖ്യാപിച്ചു. സ്ഥിരമായ ഒരു ഭരണഘടന അംഗീകരിക്കുകയും അധികാരം കൈക്കൊള്ളുകയും ചെയ്യുന്നതുവരെ ഈ എക്സിക്യൂട്ടീവ് കൗൺസിൽ ഒരു താൽക്കാലിക അളവുകോലായിരുന്നു. പ്രതിരോധം ഒഴികെയുള്ള എല്ലാ വകുപ്പുകളും ഇന്ത്യൻ അംഗങ്ങളായിരിക്കും നടത്തുന്നതെന്ന് തീരുമാനിക്കുകയും ചെയ്തു.

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഷിംല
എക്ല ചലോ രെ

രവീന്ദ്രനാഥ ടഗോർ 1905 -ൽ രചിച്ച ഒരു ബംഗാളി ദേശഭക്തിഗാനമാണ് **എക്ല ചലോ രെ (Ekla Chalo Re)**.

മറ്റാരും തന്നെ പിന്തുണച്ചില്ലെങ്കിലും, ഏവാരാലും ഉപേക്ഷിക്കപ്പെട്ടാലും തന്റെ യാത്ര തുടർന്നു കൊണ്ടേയിരിക്കാൻ ശ്രോതാവിനോട് ആഹ്വാനം ചെയ്യുന്ന ഈ ഗീതം മഹാത്മഗാന്ധിയുടെ ഇഷ്ടഗീതങ്ങളിൽ ഒന്നായിരുന്നത്രേ.

## വരികളും അർത്ഥവും

## നാൾവഴി
ഇന്നത്തെ ഝാർഖൺഡ് സംസ്ഥാനത്തിലെ ഗിരിദിൽ വച്ചാണ് ഈ ഗീതം രചിക്കപ്പെട്ടത്. സ്വദേശി പ്രസ്ഥാന കാലഘട്ടത്തിൽ രചിക്കപ്പെട്ട ഈ ഗീതം ആ കാലഘട്ടത്തിലെ 22 ദേശഭക്തി / വിദേശാധിപത്യ-പ്രതിഷേധ ഗാഥകളിൽ ഒന്നായി കരുതപ്പെടുന്നു. ബംഗാൾ വിഭജനത്തിനെതിരായ പ്രതിഷേധം കൊടുമ്പിരികൊണ്ടിരുന്ന വേളയിൽ ഈ ഗാനം ഏറെ പ്രചാരം നേടുകയുണ്ടായി.

ഏക (ഒറ്റയ്ക്ക്) എന്ന പേരിലാണ് ബന്താർ മാസികയിൽ ഈ ഗാനം ആദ്യമായി പ്രസിദ്ധീകൃതമാവുന്നത്. 1905ൽ തന്നെ ബാഉൽ(BAUL) എന്ന തന്റെ കാവ്യ സമാഹാരത്തിൽ ടഗോർ ഈ ഗീതവും ഉൾപ്പെടുത്തുകയുണ്ടായി.

ടഗോറിന്റെ ഗാനകൃതികളുടെ സമ്പൂർണ്ണ സമാഹാരമായ ഗീതബിതനിലെ (GITABITAN)സ്വദേശി വിഭാഗത്തിൽ 1941ൽ ഈ ഗാനം ഇടംപിടിച്ചു. ടഗോറിന്റെ സഹോദരപുത്രിമാരിൽ ഒരാളായ ഇന്ദിരാ ദേവിയാണ് ആദ്യമായി ഈ ഗാനത്തിനു സംഗീതാവിഷ്ക്കാരം നൽകി ചിട്ടപ്പെടുത്തിയത്. 1906ൽ “സംഗീത വിജ്ഞാൻ പ്രകാശിക“ മാസികയിൽ പ്രസിദ്ധീകൃതമായ ഈ സംഗീത ആവിഷ്കാരം പിന്നീട് ടഗോറിന്റെ സമ്പൂർണ്ണ സംഗീതാവിഷ്കാര സമാഹാരമായ “സ്വരബിതാൻ“ലും ഉൾപ്പെടുത്തപ്പെട്ടു.

## ആലാപന ചരിത്രം
എക്ലയുടെ റിക്കോർഡ് ചെയ്യപ്പെട്ട ആദ്യ ആലാപനം ടഗോറിന്റെ തന്നെയായിരുന്നു. 1905-1908 കാലഘട്ടത്തിലെപ്പോഴൊ റിക്കോർഡ് ചെയ്യപ്പെട്ട ഈ ആലാപനം പക്ഷേ ഇന്ന് ശേഷിക്കുന്നില്ല. പിന്നീട് ഹിന്ദുസ്ഥാൻ റെക്കോർഡ്സും , ഗ്രമഫോൺ കമ്പനി ഒഫ് ഇന്ത്യയും വെവ്വേറെ ഈ ഗാനം സംഗീതരൂപത്തിൽ ഇറക്കിയിരുന്നു.

രവീന്ദ്ര ഗീതങ്ങളുടെ പ്രസിദ്ധ ആലാപന കർത്താവായ സുചിത്ര മിത്ര 1948, 1984, 1988 വർഷങ്ങളിൽ ഏകല ആലപിച്ച് റിക്കോർഡ് പ്രസിദ്ധപ്പെടുത്തിയിരുന്നു. ഉസ്താദ് അംജദ് അലി ഖാൻ പിന്നണി സംഗീതം ചിട്ടപ്പെടുത്തിയ ടഗോർ അനുസ്മരണ ഉപഹാരത്തിലും സുചിത്ര മിത്രയുടെ ആലാപനം ഉൾപ്പെടുത്തിയിട്ടുണ്ട്.

## പുറത്തേക്കുള്ള കണ്ണികൾ
* যদি তোর ডাক শুনে কেউ না আসে Audio from calcuttaweb.com
താരകേശ്വർ ദസ്തിദാർ

ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയുമാണ് **താരകേശ്വർ ദസ്തിദാർ** (മരണം: 1934 ജനുവരി 12). 1930 ഏപ്രിൽ 18-ന് സൂര്യാ സെന്നും കൂട്ടരുമായി ചേർന്ന് ചിറ്റഗോങ് ആയുധപ്പുര ആക്രമണത്തിൽ പങ്കെടുത്തു. ബ്രിട്ടീഷുകാർക്കെതിരെ വിപ്ലവ പ്രവർത്തനങ്ങൾ നടത്തിയതിനു ജയിൽ ശിക്ഷ അനുഭവിച്ചിട്ടുണ്ട്. ജയിലിൽ വച്ച് ക്രൂരമായ മർദ്ദനമുറകൾക്കു വിധേയനായി. 1934 ജനുവരി 12-ന് ചിറ്റഗോങ്ങ് ജയിലിൽ വച്ച് സൂര്യാ സെന്നിനോടൊപ്പം തൂക്കിലേറ്റപ്പെട്ടു.

## വിപ്ലവ പ്രവർത്തനങ്ങൾ
ബ്രിട്ടീഷ് ഇന്ത്യയിലെ ചിറ്റഗോങ്ങിലുള്ള സറോട്ടലി ഗ്രാമത്തിലാണ് താരകേശ്വർ ദസ്തിദാർ ജനിച്ചത്. സൂര്യ സെന്നിന്റെ നേതൃത്വത്തിലുള്ള ഇന്ത്യൻ റിപ്പബ്ലിക്കൻ ആർമി എന്ന വിപ്ലവ സംഘടനയിൽ ആകൃഷ്ടനായ താരകേശ്വർ വൈകാതെ തന്നെ ആ സംഘടനയിൽ ചേർന്നു പ്രവർത്തനം ആരംഭിച്ചു. 1930-ൽ ബോംബ് നിർമ്മാണത്തിനിടെ അദ്ദേഹത്തിനു ഗുരുതരമായി പരിക്കേറ്റു. എങ്കിലും വിപ്ലവ പ്രവർത്തനങ്ങൾ തുടർന്നുവന്നു. 1930 ഏപ്രിൽ 18-ന് ചിറ്റഗോങ്ങിലെ ബ്രിട്ടീഷ് ആയുധപ്പുര കൊള്ളയടിക്കുവാൻ അദ്ദേഹം യുവ വിപ്ലവകാരികളോട് ആവശ്യപ്പെട്ടു. സൂര്യ സെൻ അറസ്റ്റിലായതോടെ താരകേശ്വർ ദസ്തിദാറാണ് ആക്രമണത്തിനു നേതൃത്വം നൽകിയത്. 1933 മേയ് 18-ന് ഗാഹിരാ ഗ്രാമത്തിലെ പൂർണ്ണ താലൂക്ക്ദാറുടെ ഭവനത്തിൽ വച്ച് പോലീസുകാരുമായി നടന്ന ഏറ്റുമുട്ടലിനെത്തുടർന്ന് താരകേശ്വർ അറസ്റ്റിലായി.

## മരണം
1933 ഓഗസ്റ്റ് 14-ന് താരകേശ്വറിനു വധശിക്ഷ നൽകിക്കൊണ്ടുള്ള കോടതി വിധി വന്നു. ജയിലിലെ ക്രൂരമായ പീഡനമുറകൾക്കു ശേഷം 1934 ജനുവരി 12-ന് ചിറ്റഗോങ് ജയിലിൽ വച്ച് സൂര്യാ സെന്നിനോടൊപ്പം താരകേശ്വറെ തൂക്കിലേറ്റി.

## അവലംബം

വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:വധശിക്ഷയ്ക്ക് വിധേയരായ വിപ്ലവകാരികൾ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:1934-ൽ മരിച്ചവർ
വർഗ്ഗം:ജനുവരി 12-ന് മരിച്ചവർ
ജാൻങ്ങ്-ഇ-ആസാദി സ്മാരകം

ഇന്ത്യൻ സ്വാതന്ത്ര്യ സമരത്തിൽ പഞ്ചാബി സമൂഹം നൽകിയ സംഭാവനകളുടെ സ്മരണാർത്ഥം ഇന്ത്യയിലെ  പഞ്ചാബിലെ കർതാർപൂർ പട്ടണത്തിൽ നിർമ്മി സ്മാരകവും മ്യൂസിയവുമാണ് **ജാൻങ്ങ്-ഇ-ആസാദി സ്മാരകം** .200 കോടി രൂപ ചെലവിൽ 25 ഏക്കർ സ്ഥലത്താണ് ഈ സ്മാരകം നിർമ്മിക്കപ്പെട്ടിട്ടുള്ളത്.2014-ൽ അന്നത്തെ പഞ്ചാബ്
മുഖ്യമന്ത്രി പ്രകാശ് സിങ് ബാദൽ ആണ് ഇതിന് തറക്കല്ലിട്ടത്, 
## രൂപകൽപന
പ്രശസ്ത ആർക്കിടെകെറ്റ് രാജ് റിവാൽ ആണ് ഈ പ്രോജക്ട് ഡിസൈൻ ചെയ്തിരിക്കുന്നത്.നിർദ്ദിഷ്ട രൂപകൽപ്പന അനുസരിച്ച് സ്വാതന്ത്ര്യസമര പ്രസ്ഥാനങ്ങളുടെ വിവിധ പ്രക്ഷോഭങ്ങൾക്കായി വിവിധ ഗാലറികൾ നിർമ്മിക്കും.

## അവലംബംങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരം
ലീഗ് എഗൈൻസ്റ്റ് ഗാന്ധിസം

ദി **ലീഗ് എഗൈൻസ്റ്റ് ഗാന്ധിസം**, ആദ്യകാലങ്ങളിൽ **ഗാന്ധി ബോയ്കോട്ട് കമ്മിറ്റി** എന്നറിയപ്പെട്ട സംഘടന ഇന്ത്യ യിലെ കൊൽക്കത്ത കേന്ദ്രീകരിച്ചിട്ടുള്ള ഒരു രാഷ്ട്രീയ സംഘടനയായിരുന്നു. കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ഒരു വിഭാഗം സാമ്രാജ്യത്വ വിരുദ്ധ പ്രവർത്തനങ്ങൾ തുടങ്ങനായിട്ടാണിത് സ്ഥാപിച്ചത്.കമ്മ്യൂണിസ്റ്റുകളുടെ മഹാത്മാ ഗാന്ധിയുടെ അനുരഞ്ജന രാഷ്ട്രീയത്തോടുള്ള എതിർപ്പ് ചൂണ്ടിക്കാണിച്ചു കൊണ്ടാണ് ഈ സംഘടനയ്ക്ക് ഈ പേര് വന്നത്.ലീഗ് എഗൈൻസ്റ്റ് ഗാന്ധിസം എന്ന പേര് 1934-ൽ ആണ് ഈ സംഘടന സ്വീകരിച്ചത്.

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരം
മഹിള രാഷ്ട്രീയ സംഘ

രാഷ്ട്രീയ പ്രവർത്തനങ്ങളിൽ സ്ത്രീകളുടെ പ്രാതിനിധ്യം ഉറപ്പാക്കുന്നതിന്റെ ഭാഗമായി ഇന്ത്യയിൽ സ്ഥാപിച്ച ആദ്യത്തെ വനിതാ സംഘടനയായിരുന്നു **മഹിളാ രാഷ്ട്രീയ സംഘ** അല്ലെങ്കിൽ **മഹിള രാഷ്ട്രീയസംഘം (എംആർഎസ്)**. ബ്രിട്ടീഷ് ഇന്ത്യയിലെ ബംഗാൾ പ്രസിഡൻഷ്യയിൽ 1928 - ൽ പ്രമുഖ ഇന്ത്യൻ സ്വാതന്ത്രസമരസേനാ നി സുഭാസ് ചന്ദ്ര ബോസ്ൽ, നിന്ന് പ്രചോദനം ഉൾക്കൊണ്ട് ലതികാ ബോസ് ആണിത് സ്ഥാപിച്ചത്.സ്ത്രീകളുടെ ഉന്നമനത്തിലൂടെയും  സ്വയംപര്യാപ്തയിലൂടെയും മാത്രമെ രാജ്യത്തിനു പുരോഗതി നേടാനാവൂ എന്ന് വിശ്വസിച്ച എംആർഎസ് ഈ ലക്ഷ്യം കൈവരിക്കാൻ വിദ്യാഭ്യാസത്തിനെ സാധിക്കൂ എന്ന് കരുതി വിദ്യാഭ്യാസത്തിന് ഊന്നൽ നൽകിയ ശാക്തീകരണ സ്ഥാപനമാണ്.
## അവലംബങ്ങൾ

**Citations**

**Bibliography**
*
*
*
*
*

വർഗ്ഗം:1928-ൽ ഇന്ത്യയിൽ ആരംഭിച്ച സ്ഥാപനങ്ങൾ
വർഗ്ഗം:ബംഗാളിന്റെ ചരിത്രം
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
ഉല്ലാസ്കർ ദത്ത

**ഉല്ലാസ്കർ ദത്ത*** ( ബംഗാളി : উল্লাসকর দত্ত )* (16 ഏപ്രിൽ 1885 - 17 മെയ് 1965) ബ്രിട്ടീഷ് കൊളോണിയൽ ഉദ്യോഗസ്ഥർക്കെതിരെ ഉപയോഗിക്കാൻ ഉദ്ദേശിച്ചു ബോംബുകൾ നിർമ്മിച്ച ഒരു ബംഗാളി ഇന്ത്യൻ വിപ്ലവകാരിയായിരുന്നു.

## ആദ്യകാലം
ഒരു ബൈദ്യ കുടുംബത്തിൽ ഇന്നത്തെ ബംഗ്ലാദേശിലെ ബ്രഹ്മബാരിയാ ജില്ലയിൽ കാലികച്ച ഗ്രാമത്തിൽ ഉല്ലാസ്കർ ജനിച്ചു. പിതാവ് ദ്വിജദാസ് ദത്തഗുപ്ത ബ്രാഹ്മ സമാജത്തിലെ അംഗമായിരുന്നു . ലണ്ടൻ യൂണിവേഴ്സിറ്റിയിൽ കൃഷിയിൽ ബിരുദവും ഉണ്ടായിരുന്നു. 1903- ൽ പ്രവേശന പരീക്ഷ പാസായശേഷം അദ്ദേഹം കൊൽക്കത്ത പ്രസിഡന്റ് കോളജിൽ പ്രവേശിച്ചു. എന്നാൽ ബംഗാളിയെക്കുറിച്ച് ചില അപമാനകരമായ അഭിപ്രായം രേഖപ്പെടുത്തിയ ബ്രിട്ടീഷ് പ്രൊഫസർ റസ്സലിനെ തല്ലിച്ചതച്ചതിന് അദ്ദേഹത്തെ കോളേജിൽ നിന്ന് റസ്റ്റിക്കേഷൻ ചെയ്തു. 

## വിപ്ലവ പ്രവർത്തനങ്ങൾ
യുഗാന്തർ ‎പാർട്ടിയിൽ അംഗമായിരുന്ന അദ്ദേഹം ബോംബ് നിർമ്മാണത്തിൽ വിദഗ്ദ്ധനായിരുന്നു. കിഡ്സ്ഫോർഡിലെ ക്രൂര മജിസ്ട്രേറ്റിനെ കൊല്ലാനുള്ള ശ്രമത്തിൽ ഉല്ലാസ്കറും ഹേം ചന്ദ്ര ദാസും നിർമ്മിച്ച ബോംബ് ഖുദ്റാം ബോസ് ആണ് ഉപയോഗിച്ചത്. എന്നാൽ, ജുഗന്തർ ഗ്രൂപ്പിലെ പല അംഗങ്ങളെയും ഉല്ലാസ്കർ ദത്ത, ബരീന്ദ്ര കുമാർ ഘോഷ് , ഖുദിരം എന്നിവരെ പിടികൂടി. 

## വിചാരണയും ശിക്ഷയും
പ്രസിദ്ധമായ അലിപ്പോർ ബോംബ് കേസിൽ 1908 മേയ് 2-ന് ഉല്ലാസ്കറിനെ അറസ്റ്റ് ചെയ്യുകയും 1909-ൽ തൂക്കിക്കൊല്ലാൻ വിധിക്കുകയും ചെയ്തു. പിന്നീട് അപ്പീൽ വഴി ജീവപര്യന്തം തടവിന് ശിക്ഷിക്കപ്പെട്ടു. ആൻഡമാനിലെ സെല്ലുലാർ ജയിലിലേക്ക് നാടുകടത്തുകയും ചെയ്തു. 

## സെല്ലുലാർ ജയിൽ
ഉല്ലാസ്കറിന് സെല്ലുലാർ ജയിലിൽ ക്രൂരമായ പീഡനത്തിന് വിധേയനാകുകയും അദ്ദേഹത്തിന്റെ മാനസിക ബാലൻസ് നഷ്ടപ്പെടുകയും ചെയ്തു. 1920 -ൽ അദ്ദേഹം സ്വതന്ത്രനായി. കൊൽക്കത്തയിലേക്ക് തിരിച്ചു. 

## പിന്നീടുള്ള ജീവിതം
ഉല്ലാസ്കർ 1931-ൽ വീണ്ടും അറസ്റ്റിലാവുകയും 18 മാസം തടവിനു ശിക്ഷിക്കുകയും ചെയ്തു. 1947- ൽ കൊളോണിയൽ ഭരണം അവസാനിച്ചപ്പോൾ അദ്ദേഹം തന്റെ സ്വന്തം ഗ്രാമമായ കാളിക്കച്ചായിലേക്ക് മടങ്ങി. പത്തു വർഷത്തെ ഏകാന്തജീവിതത്തിനുശേഷം 1957- ൽ കൊൽക്കത്തയിൽ തിരിച്ചെത്തിയതിനു ശേഷം അദ്ദേഹം ശാരീരിക വൈകല്യമുള്ള ഒരു സ്ത്രീയെ വിവാഹം കഴിച്ചു. ആസാമിൽ താമസിക്കുകയും പിൽക്കാലജീവിതം അവിടെ ചെലവഴിക്കുകയും ചെയ്തു. 1965 മേയ് 17-ന് അദ്ദേഹം മരിച്ചു. . അടുത്തിടെ കൊൽക്കത്തയിലും സിൽച്ചാറിലെ രണ്ടു റോഡുകളിലും അദ്ദേഹത്തിന്റെ പേര് നൽകിയിട്ടുണ്ട്. 
## കൃതികൾ
* *Dvipantarer Katha* (The Tale of Deportation)
* അമർ കറാജിബാൻ (മൈ പ്രിസൺ ലൈഫ്) (- *ട്വൽവ് ഈയർസ് ഓഫ് പ്രിസൺ ലൈഫ് ഇൻ 1924* എന്ന് ഇംഗ്ലീഷിലേക്ക് വിവർത്തനം ചെയ്തു). 

#### അവലംബം

## ബാഹ്യ ലിങ്കുകൾ
* 
* Cellular jail website

:

വർഗ്ഗം:1965-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1885-ൽ ജനിച്ചവർ
വർഗ്ഗം:അനുശീലൻ സമിതി
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ദേശീയ ദുരന്ത പ്രതികരണ സേന

ഡിസാസ്റ്റർ മനേജ്മെന്റ് ആക്ട്, 2005 ന്റെ അടിസ്ഥാനത്തിൽ ഭാരതത്തിൽ പ്രവർത്തിക്കുന്ന സേനയാണ് **ദേശീയ ദുരന്ത നിവാരണ സേന** (**National Disaster Response Force** (**NDRF**)) . ദുരന്ത വേളകളിൽ അവയുടെ കെടുതികൾ പരമാവധി കുറയ്ക്കുന്നതിന് വേണ്ടി പ്രവർത്തിക്കുകയാണ് ഇതിന്റെ കർത്തവ്യം. പ്രധാനമന്ത്രിയുടെ അധ്യക്ഷതയിലുള്ള ദേശീയ ദുരന്ത നിവാരണ അതോറിറ്റി (NDMA) യുടെ കീഴിലാണ് ദേശീയ ദുരന്ത പ്രതികരണ സേന .
## ഘടന

ദേശീയ ദുരന്ത പ്രതികരണ സേനയ്ക്ക്  16 ബറ്റാലിയൻ ഉണ്ട്. കേന്ദ്ര സായുധ പോലീസ് വിഭാഗങ്ങളിലെ (BSF, CRPF, ITBP, SSB, CISF, Assam Rifles) സൈനികരാണ് ഇതിൽ സേവനം ചെയ്യുന്നത്. ഓരോ ബറ്റാലിയനിലും ആയിരത്തിൽപ്പരം സേനാംഗങ്ങൾ ഉണ്ടായിരിക്കും . 
പ്രകൃതി ദുരന്തങ്ങൾക്ക് പുറമേ മനുഷ്യസൃഷ്ടിയായ ആണവദുരന്തങ്ങൾ, രാസ ദുരന്തങ്ങൾ തുടങ്ങിയവയും നേരിടുന്നതിന് ഈ സേനാംഗങ്ങൾക്ക് സാധിക്കുന്നു.
## വിന്യാസം

ദുരന്തമുഖത്തേക്ക് എത്തുന്നതിനുള്ള സമയദൈർഘ്യം കുറയ്ക്കുന്നതിന് രാജ്യത്തിന്റെ വിവിധ ഭാഗങ്ങളിലായാണ് 12 ബറ്റാലിയൻ വിന്യസിച്ചിട്ടുള്ളത്. ഇപ്പോൾ നിലവിലുള്ള കേന്ദ്രങ്ങൾ:

## അവലംബം

വർഗ്ഗം:ദുരന്തങ്ങൾ
വർഗ്ഗം:ദുരന്തനിവാരണം
മയോസോട്ടിസ് സിൽവാട്ടിക

ബൊറാജിനേസീ സസ്യകുടുംബത്തിലെ സപുഷ്പികളുടെ സ്പീഷീസായ **മയോസോട്ടിസ് സിൽവാട്ടിക,** ***'(wood forget-me-not ''' or '''woodland forget-me-not)***'  യൂറോപ്പ് സ്വദേശമായ ഒരു സസ്യമാണ്. 

ഇംഗ്ലണ്ടിലും വെയിൽസിലും ഐൽ ഓഫ് മാനിലും, ഇത് വ്യാപകമാണ്. ഹൈലാൻഡ്സ്, ഓർക്കിനി, ഷെറ്റ്ലാൻഡ് , ഔട്ടർ ഹെബ്രൈഡ്സ് എന്നിവിടങ്ങളിലും സ്കോട്ട്ലാൻഡിന്റെ കിഴക്കൻ തീരപ്രദേശങ്ങളിലും, തെക്ക് പടിഞ്ഞാറൻ പ്രദേശങ്ങളിലും വടക്കൻ അയർലണ്ടിലുമാണ് ഇത് കൂടുതലും കാണപ്പെടുന്നത്. എന്നാൽ റിപ്പബ്ലിക്ക് ഓഫ് അയർലണ്ടിൽ കുറച്ചു സ്ഥലങ്ങളിലും ഇത് കാണപ്പെടുന്നു. 

## ചിത്രശാല

File:Myosotis sylvatica Calyx.jpg|ബാഹ്യദളത്തിന്റെ ക്ലോസ് അപ്പ്, background lines are 5mm apart
File:Myosotis sylvatica Calyx on stem.JPG|അതിന്റെ തണ്ടിൽ ബാഹ്യദളങ്ങൾ
File:Myosotis sylvatica Flower.jpg|പുഷ്പത്തിന്റെ ക്ലോസ് അപ്പ്, background square is 5mm across
File:Myosotis sylvatica Flower head.JPG|ഫ്ളവർഹെഡ് - ദളങ്ങൾ എത്ര പരന്നതാണെന്ന് ശ്രദ്ധിക്കുക
File:Myosotis sylvatica Calyx with mature fruit.jpg|ഉള്ളിൽ പക്വമായ പഴങ്ങളുള്ള ബാഹ്യദളങ്ങൾ, background lines are 5mm apart
File:Myosotis sylvatica Mature fruit-side 1.jpg|Side 1  പാകമായ ഫലം, background lines are 5mm apart
File:Myosotis sylvatica Mature fruit-side 2.jpg|Side 2  പാകമായ ഫലം, background lines are 5mm apart
File:Myosotis sylvatica Stem.jpg|തണ്ടിന്റെ ക്ലോസ് അപ്പ്, background square is 5mm across


## അവലംബം

വർഗ്ഗം:ഉദ്യാന സസ്യങ്ങൾ
വർഗ്ഗം:യൂറോപ്പിലെ സസ്യജാലം
വർഗ്ഗം:സപുഷ്പികൾ
വർഗ്ഗം:ബൊറാജിനേസീ
മീനാക്ഷി മുഖർജി

ഒരു സാഹിത്യകാരിയും, സാഹിത്യ അക്കാദമി അവാർഡ് ജേതാവുമാണ് **മീനാക്ഷി മുഖർജി** (1937 -2009 ഓഗസ്റ്റ് 16). 2003 ൽ *ദി പേറിശബിൽ എമ്പയർ:എസെസിസ് ഓൺ ഇന്ത്യൻ റൈറ്റിംഗ് ഇൻ ഇംഗ്ലീഷ്* എന്ന പുസ്തകത്തിന് മീനാക്ഷിക്ക് സാഹിത്യ അക്കാദമി പുരസ്കാരം ലഭിച്ചു.

## ജീവചരിത്രം
പട്ന, പുണെ, ഡൽഹി, ഹൈദരാബാദ് സർവ്വകലാശാല എന്നിവിടങ്ങളിലെ നിരവധി കോളേജുകളിൽ നിന്ന് ഇംഗ്ലീഷ് സാഹിത്യം പഠിപ്പിച്ചു. ന്യൂഡൽഹിയിലെ ജവഹർലാൽ നെഹ്രു യൂണിവേഴ്സിറ്റിയിൽ ഇംഗ്ലീഷ് പ്രൊഫസറായി ജോലിചെയ്തിരുന്നു. യൂണിവേഴ്സിറ്റി ഓഫ് ഷിക്കാഗോ പോലുള്ള ഇന്ത്യക്ക് പുറത്തുള്ള പല യൂണിവേഴ്സിറ്റികളുടെയും ഒരു വിസിറ്റിംഗ് പ്രൊഫസറായിരുന്നു മീനാക്ഷി.

ഭർത്താവ് സുജിത് മുഖർജി, അധ്യാപകനും സാഹിത്യ പണ്ഡിതനുമായിരുന്നു. അവർക്ക് രണ്ട് പെണ്മക്കളുണ്ട്. അവസാന കാലഘട്ടത്തിൽ അവർ ജീവിച്ചിരുന്നത് ഹൈദരബാദിൽ ആയിരുന്നു.

### പ്രവർത്തനങ്ങളിൽ ഉൾപ്പെടുന്ന സാഹിത്യ കൃതികൾ

* The twice born fiction
* Realism and reality: Novel and Society in India
* Re-reading Jane Austen
* The Perishable Empire: Essays on Indian writing in English
* An Indian For All Seasons

## അവലംബം

## പുറം താളുകൾ

* Obituary
* Book review by Meenakshi Mukherjee
* Tributes to Meenakshi Mukherjee

വർഗ്ഗം:സാഹിത്യ അക്കാദമി അവാർഡ് ജേതാക്കൾ
വർഗ്ഗം:2009-ൽ മരിച്ചവർ
ഖാദി ആന്റ് വില്ലേജ് ഇൻഡസ്ട്രീസ് കമ്മീഷൻ

**ഖാദി ആന്റ് വില്ലേജ് ഇൻഡസ്ട്രീസ് കമ്മീഷൻ** (കെ.വി.ഐ.വി) 1956 ലെ ഖാദി ആന്റ് വില്ലേജ് ഇൻഡസ്ട്രീസ് കമ്മീഷൻ ആക്ട് പ്രകാരം പാർലമെൻറ് നിയമപ്രകാരം ഭാരതസർക്കാർ രൂപം നൽകിയ നിയമപ്രകാരമുള്ള ഒരു സംഘടനയാണ് . ഖാദി , ഗ്രാമ വ്യവസായങ്ങളുടെ ആവിർഭാവവും വികസനവും ആസൂത്രണം ചെയ്യുക, പ്രോത്സാഹിപ്പിക്കുക, സംഘടിപ്പിക്കുക, സഹായിക്കുക എന്ന ലക്ഷ്യത്തോടെ ഇന്ത്യയിലെ ഖാദി , ഗ്രാമ വ്യവസായങ്ങളുടെ കാര്യത്തിൽ, സൂക്ഷ്മ, ചെറുകിട, ഇടത്തരം വ്യവസായ മന്ത്രാലയത്തിന്റെ കീഴിലുള്ള ഒരു സുപ്രധാന സംഘടനയാണ് ഇത്. ഗ്രാമീണവികസന മേഖലയിൽ മറ്റ് ഏജൻസികളുമായി ഇത് ഏകോപിപ്പിക്കുകയും ചെയ്യുന്നു ". .". 1957 ഏപ്രിലിൽ ഇത് ആൾ ഇന്ത്യ ഖാദി ആന്റ് വില്ലേജ് ഇൻഡസ്ട്രീസ് ബോർഡിന്റെ പ്രവർത്തനത്തെ ഏറ്റെടുത്തു.  ആദ്യ ഡയക്ടർ കർണാടകത്തിലെ ആദ്യത്തെ സ്വാതന്ത്ര്യ സമര സേനാനിയും ആയ സർദാർ കെ വെങ്കട്ടരാമൈയ്യയും ആയിരുന്നു. ഡൽഹി , ഭോപ്പാൽ , ബാംഗ്ലൂർ , കൊൽക്കത്ത , മുംബൈ , ഗുവാഹത്തി എന്നിവിടങ്ങളിൽ ആറ് മേഖലാ ഓഫീസുകളുമുണ്ട്. സോണൽ ഓഫീസുകൾ ഒഴികെയുള്ള, വിവിധ പദ്ധതികൾ നടപ്പാക്കുന്നതിനായി 29 സംസ്ഥാനങ്ങളിൽ ഓഫീസുകൾ ഉണ്ട്. 

## പ്രധാനപ്പെട്ട നിബന്ധനകൾ
**ഖാദി**
**ദി ലിവർ ഓഫ് ലിബർട്ടി" - [[മഹാത്മ ഗാന്ധി]] 
[[ഖാദി]] കൈകൊണ്ട് നെയ്ത തുണിയാണ്. അസംസ്കൃത വസ്തുക്കൾ [[പരുത്തി]], [[പട്ട്]], അല്ലെങ്കിൽ കമ്പിളി, ഒരു ചർക്കയിൽ (പരമ്പരാഗത സ്പിന്നിങ് നടപ്പാക്കൽ) ചലിപ്പിച്ച് നൂലുകളുണ്ടാക്കുന്നു.

1920- ൽ മഹാത്മഗാന്ധിയുടെ [[സ്വദേശി പ്രസ്ഥാനം|സ്വദേശി പ്രസ്ഥാനത്തിലെ]] രാഷ്ട്രീയ ആയുധമായി [[ഖാദി]] നിലവിൽ വന്നു. 

ഖാദിയ്ക്കുവേണ്ട അസംസ്കൃത വസ്തുക്കൾ ഇന്ത്യയുടെ വിവിധ ഭാഗങ്ങളിൽ നിന്ന് ലഭ്യമാകുന്നു. [[ആന്ധ്രാപ്രദേശ്]] , [[ഉത്തർപ്രദേശ്]] , [[ബീഹാർ]] , [[പശ്ചിമബംഗാൾ]] നോർത്ത് ഈസ്റ്റേൺ സംസ്ഥാനങ്ങൾ എന്നിവിടങ്ങളിൽനിന്ന് സിൽക്കും  വിവിധ ഇനം പരുത്തി [[പശ്ചിമ ബംഗാൾ]] , [[ബീഹാർ]] , [[ഒഡീഷ]] എന്നീ സംസ്ഥാനങ്ങളിൽ നിന്നാണ് വരുന്നത്. ഗുജറാത്തിലെയും രാജസ്ഥാനിലെയും , ഹരിയാന എന്നിവിടങ്ങളിൽനിന്ന് ഖാദി പോളി നൂലുകൾ ലഭിക്കുന്നു. [[ഹിമാചൽ പ്രദേശ്]] , [[ജമ്മു-കാശ്മീർ]], [[കർണാടകം]] എന്നിവിടങ്ങളിൽനിന്ന് വിവിധതരത്തിലുള്ള കമ്പിളി  ലഭിക്കുന്നു.

**ഗ്രാമ വ്യവസായം'''  
ഒരു ഗ്രാമീണ പ്രദേശത്തിനകത്തുള്ള ഏത് വ്യവസായമായാലും ഇതിൽ ആർട്ടിസൻ (weaver) ന് അനുവദിക്കുന്ന സ്ഥിര മൂലധന നിക്ഷേപം ഒരു ലക്ഷം രൂപയിൽ കൂടുതൽ ഉയർത്തില്ല.   ആവശ്യമുള്ളപ്പോഴെല്ലാം സ്ഥിര മൂലധന നിക്ഷേപം കേന്ദ്ര സർക്കാർ വ്യത്യാസപ്പെടുത്തുന്നതാണ്.

## ഖാദി ഗ്രാമ വ്യവസായങ്ങളുടെ പ്രാധാന്യം

## കമ്മീഷന്റെ ലക്ഷ്യങ്ങൾ
## പദ്ധതികളും പരിപാടികളും നടപ്പിലാക്കുക
## കമ്മീഷന്റെ പദ്ധതികളും പരിപാടികളും
## കമ്മീഷനുവേണ്ടിയുള്ള ബഡ്ജറ്റ് സഹായം
## ഖാദി ഗ്രാമവ്യവസായ ഉത്പന്നങ്ങളുടെ വിൽപ്പന
## ഇവയും കാണുക
* മൈക്രോ, ചെറുകിട ഇടത്തരം സംരംഭങ്ങളുടെ മിനിസ്ട്രി 
* മഹാത്മാഗാന്ധി ഇൻസ്റ്റിറ്റ്യൂട്ട് ഫോർ റൂറൽ ഇൻഡസ്ട്രിയലൈസേഷൻ

## ബാഹ്യ ലിങ്കുകൾ
* Khadi and Village Industries Commission, Official website
* Official Website Of Ministry of Micro, Small and Medium Enterprises 

## കുറിപ്പുകൾ

വർഗ്ഗം:ഇന്ത്യയിലെ വ്യവസായം